Q=2	C=2	SS=0	LS=0	PS=0	DC=0	LC=0	SD=0	BS=2	G0=56	G1=29	G2=10	DLID=az_RU	BODY=Аллаһ (ҹ.ҹ) Төвбә Едәнләри Севир\nОруҹ тутан Бакы бомжунун һәјатындан бир сәһнә...\nХәбәрин коду : 450278\nМәнбә : Мусават\nГырх бир јашлы Мүшфиг: “Һәмишә хошбәхт олмаг истәмишәм... Аллаһ бөјүјүмдүр мәним. О гәдәр чәтинликләр ҝөрмүшәм ки. Гарын алтында, чөлдә сојугда галмышам, сулу зирзәмиләрдә јатмышам. Анҹаг јахшы инсанлара, бәндәләрә раст ҝәлдим, мәни нормал һәјата гајтардылар. Аллаһ мәнә чох көмәк олуб чәтин анларымда...”\nОнун күчәдә јатдығыны чохдан ҝөрүрдүм, пајтахтда јени тикилмиш һүндүрмәртәбәли бинанын јахынлығында, зибил јешикләринин јанында јердә јатырды. Сојуг, јағышлы ҝүнләрдә чиркли пенҹәјини башына чәкирди ки, јағыш һеч олмаса үзүнә јағмасын. Пенҹәјинә бүкүлүб јатырды бу адам. Арабир алтына картон парчалары атырды, чох заманса елә асфалтын үстүндә узаныб јухуја ҝедирди...\nБир мүддәт сонра јахынлыгдакы бинанын сакинләринин она көмәклик етдијини ешитдим. Кимиси она јемәк ҝәтирди, кимиси бир манат пул, кимиси дә көһнә адјал. Адам адјалы картонун үстүнә сәрир, ҹырыг ајаггабыларыны чыхарыб диварын күнҹүнә гојур вә адјалын бир күнҹү илә үстүнү өртүб јатырды...\nҺәмишә јатмырды тәбии... Һәрдән јахынлыгдакы зибил јешикләрини ешәләјиб нә исә тапыб јејирди. Һәрдән јахынлыгдакы һүндүрмәртәбәли биналардакы балконлара, пәнҹәрәләрдән ҝәлән ишыға да бахырды. Бу бинада мәнзилләрин гијмәти нә аз, нә чох јүз мин манатдан башлајыр... Һәрдән јатдығы јердән отуз метр мәсафәдә јерләшән бағчаја вә ондан да бир гәдәр аралыдакы мәктәбә бахырды...\nО, гырх бир јашлы бомждур. Өзүнүн дедији кими, һәјаты ҝәтирмәјән, ҝеҹәләмәјә јери олмајан, узаг рајондан олан бириси... Артыг һәмин баһалы бинаја тәрәф узанан пилләкәнин алтында гоншулар она јатмаға јер дүзәлдибләр. Јатаҹаг, көһнә чарпајы, бир нечә көһнә ев әшјасы да вар артыг. Кичик стол, бир стул, кичик кәтил, шкаф, ишләмәјән дивар сааты, дини кәлам јазылмыш табло вә һараданса тапдығы көһнә ушаг арабасы...\nГоншуда тибб баҹысы олан јашлы гадын мүалиҹә дә едиб ону. Ичкини, сигарети атыб һәтта. Рамазанда оруҹ тутуб ај бојунҹа. Артыг палтарлары чирк ичиндә дејил, киминсә вердији гырағы гырыг тештдә өзү јујур. Бу гәдәр дәрдин ичиндә јашамаға үмиди дә вар...\nРамазан бајрамында бу бомжун јашајышындан јазмаг истәдим. Анҹаг билдирди ки, һәлә бир ҝүн сонра бајрам едәҹәк. Сонра да ҝүлдү аҹы-аҹы: “Онсуз да һәмишә аҹ олурам, бајрам јох ки, мәнимчүн...”. Севинир балаҹа сығынаҹағына гонағын ҝәлмәсинә, стулу ҝөтүрүб аз гала јалварыр ки, отурум: “Отур ај баҹы, отур. Ајаг үстә дурма”. Дејир ки, таныјыр мәни, бу баһалы бинада јашадығымы да билир: “Ушағынызы бурадан апаранда ҝөрүрәм сизи”. Ады Мүшфигдир һәмсөһбәтимин. Онунла сөһбәтим бу ҹүр олду:\n- Бу ҝүн бајрамдыр. Неҹә гејд едәҹәксиниз? Нә биширмәк имканыныз вар?\n- Һеч нә биширмәјә имканым јохдур, гоншулар ҝәтирирләр јемәји. Бајрамы сабаһ гејд едәҹәм, ким нә ҝәтирсә, онунла. Гоншулар көмәк едирләр мәнә. Һәлә ишләмирәм, бајрамдан сонра да Аллаһ Кәримдир...\n- Амма азындан, күчә һәјатындан ајрылмысыныз дејә биләрик.\n- Ајрылмышам, Аллаһын јолуна кечмишәм. Шүкүр Аллаһын бу ҝүнүнә... Ичмирәм артыг. Оруҹ тутурам, намаз да гылаҹам. Садәҹә латын һәрфләрини охуја билмирәм, она ҝөрә дини китаблары охумаг чәтиндир.\n- Сизин үчүн Аллаһ нәдир?\n- Аллаһ мәним үчүн мүгәддәсдир. Мәни јарадан да Аллаһдыр, рузими верән дә Аллаһдыр. Аллаһа сығынырам.\nАллаһ бөјүјүмдүр мәним. О гәдәр чәтинликләр ҝөрмүшәм ки. Гарын алтында, чөлдә сојугда галмышам, сулу зирзәмиләрдә јатмышам. Анҹаг јахшы инсанлара, бәндәләрә раст ҝәлдим, мәни нормал һәјата гајтардылар. Аллаһ мәнә чох көмәк олуб чәтин анларымда...\n- Бајаг ушагдан данышдыныз. Сизә дә гисмәт олсун. Өзүмүз дә ушаг олмушуг. Ушаглыгда ән бөјүк арзунуз, чатмаг истәдијиниз арзунуз нә олуб? Хатырлајырсыныз?\n- Һәмишә хошбәхт олмаг истәмишәм.\n- Инди ән бөјүк арзунуз нәдир?\n- Бу пилләкәнин алтыны дүзәлдиб орада јашамаг... Имкан версәләр, гоншулар кәрпиҹлә һөрәҹәк бураны...\n- Арзунуз чох дәјишиб... Өзүнүз бөјүдүнүз, арзунуз кичилди... Һансы арзу даһа јахшы иди?\n- Һәјатдыр да... Мән нејләјә биләрәм ки? Бөјүдүм вә һеч нә едә билмәдим...\n- Бүтүн арзулара чатмаг үчүн сизҹә, пул лазымдырмы?\n- Мәнә елә ҝәлир ки, пул лазым дејил. Пул бу ҝүн вар, сабаһ јох, пул әл чиркидир. Инсанлыг, јахшылыг, мәрифәт галыр адама.\n- Неҹә олду кимсәсиз һәјата дүшдүнүз? Нәдән олду башыныза ҝәлән чәтинликләр?\n- Иш тапмамагдан, кимсәсизликдән, көмәксизликдән. Атам- анам јох, евим, торпағым, јурдум јох. Һара иш үчүн ҝедирәм, дејир. Ҝет, ҝәләрсән. О һәр шеји пулла өлчүр, мәним дә пулум јохдур.\n- Күчәдә галанлар үчүн сығынаҹаглар јарадылмышды өтән гышда? Һеч олдунузму орада?\n- Һә, мән дә олдум орада, һамысы јалан, фырылдаг. Бир шалвар, көјнәк вердиләр. Бир гәдәр дә јемәк. Бир нечә ҝүн галдыг, вәссалам. Сонра архамыздан тәпик вурдулар ки, ҝедин күчәјә. Өз ҹибләринә ишләдиләр садәҹә...


Q=10	C=7	SS=7	LS=0	PS=3	DC=7	LC=0	SD=0	BS=0	G0=23	G1=15	G2=6	DLID=az_RU	BODY=Иса Мәсиһин шаҝирдләри мүгәддәс руһ алырлар | Ушаглар үчүн Мүгәддәс Китаб һекајәләри\nИса Мәсиһин ҝөјә галхмасындан он ҝүн сонра һәвариләр мүгәддәс руһ алырлар. Ерамызын 33-ҹү илинин Әллинҹи ҝүн бајрамында инсанлар мүхтәлиф әразиләрдән бајрамы гејд етмәк үчүн Јерусәлимә ҝәлирләр. Исанын тәхминән 120 шаҝирди бир евин јухары отағына јығышыр. Бирдән гәрибә бир һадисә баш верир. Һәр бир шаҝирдин башынын үстүндә ода бәнзәјән бир шеј пејда олур вә онлар мүхтәлиф дилләрдә данышмаға башлајырлар. Шиддәтли күләјин сәсинә бәнзәр бир сәс еви бүрүјүр.\nБашга әразиләрдән Јерусәлимә ҝәлән гонаглар сәси ешидир вә нә баш вердијини ҝөрмәк үчүн евә тәрәф гачырлар. Һәмин адамлар шаҝирдләрин онларын дилләриндә данышдығыны ҝөрәндә һејрәтә ҝәлирләр. Онлар дејирләр: «Ахы бу адамлар Ҹәлиләдәндир. Неҹә олур ки, бизим дилимиздә данышырлар?»\nСонра Бутрус вә диҝәр һәвариләр ҹамаатын гаршысында дајаныр. Бутрус онлара Исанын неҹә өлдүрүлдүјүнү вә Јеһованын ону неҹә дирилтдијини данышыр. Бутрус дејир: «Инди Иса ҝөјдә Аллаһын сағындадыр вә о, сөз вердији кими үзәримизә мүгәддәс руһ төкүб. Ҝөрдүјүнүз вә ешитдијиниз мөҹүзәләр бунун сајәсиндәдир».\nБутрусун сөзләри ҹамаата ҝүҹлү тәсир едир. Онлар сорушурлар: «Бәс инди биз нә етмәлијик?» Бутрус онлара дејир: «Ҝүнаһларыныздан төвбә един вә Исанын ады наминә вәфтиз олун. Сиз дә мүгәддәс руһ алаҹагсыныз». Һәмин ҝүн тәхминән 3000 адам вәфтиз олур. Бундан сонра Јерусәлимдә шаҝирдләрин сајы сүрәтлә артмаға башлајыр. Мүгәддәс руһун көмәји илә һәвариләр даһа чох јығынҹаглар тәшкил едир вә беләҹә, Исанын онлара тапшырдығы һәр шеји шаҝирдләрә өјрәдә билирләр.\n«Әҝәр сән дилинлә Исанын Аға олдуғуну һамыја бәјан едирсәнсә вә үрәјиндә Аллаһын ону дирилтдијинә иман едирсәнсә, хилас олаҹагсан» (Ромалылара 10:9)\nСуаллар: 33-ҹү илин Әллинҹи ҝүн бајрамында нә баш верир? Нәјә ҝөрә бу гәдәр чох инсан вәфтиз олур?\nҺәвариләрин ишләри 1:15; 2:1—42; 4:4; Јәһја 15:26\nМүгәддәс руһ Јеһоваја хидмәт етмәк үчүн бизә ҝүҹ верир\nБу рәһбәрликдән истифадә едәрәк ушагларыныза Јеһованын бизә неҹә ҝүҹ вердијини өјрәдин.


Q=6	C=2	SS=4	LS=0	PS=0	DC=1	LC=0	SD=0	BS=0	G0=199	G1=157	G2=77	DLID=az_RU	BODY=Иблисә мүгавимәт ҝөстәрин вә о, сиздән гачаҹаг (Јагуб 4:7) | Аллаһын мәһәббәти\n1, 2. Вәфтиз кимләр үчүн севинҹли һадисәдир?\nӘҜӘР сән Јеһоваја узун илләр әрзиндә хидмәт едирсәнсә, чох ҝүман, топлантыларымызда вәфтиз олунанлар үчүн сөјләнилән хејли мәрузә динләмисән. Бунунла белә, һәр дәфә габаг ҹәрҝәләрдә отуранларын ајаға галхыб натигин суалларына ҹаваб вердијини ҝөрәндә јәгин ки, бәрк тәсирләнирсән. Һәмин вахт динләјиҹиләр арасында хош бир ҹанланма јараныр вә сонра зал ҝурултулу алгышлара гәрг олур. Јеһованын тәрәфинә кечмиш бу әзиз адамлара баханда, ола билсин, ҝөзләрин дә јашарыр. Белә анларда үрәјимиз фәрәһдән даға дөнүр!\n2 Әҝәр биз вәфтиз кими хош һадисәнин илдә бир нечә дәфә шаһиди олуругса, мәләкләрә белә шәрәф даһа тез-тез нәсиб олур. Бүтүн дүнјада һәр һәфтә минләрлә адамын Јеһованын тәшкилатынын ҝөрүнән һиссәсинә гошулдуғуну мүшаһидә едән мәләкләрин неҹә севиндијини тәсәввүр едирсән? (Лука 15:7, 10). Шүбһәсиз, мәләкләр бу артымы ҝөрәндә чох шадланырлар (Һәггај 2:7).\nИБЛИС НӘРИЛДӘЈӘН ШИР КИМИ ҜӘЗИР\n3. Шејтан нәјә ҝөрә «нәрилдәјән шир кими» ҝәзир вә онун мәгсәди нәдир?\n3 Лакин бәзи руһани варлыглар вәфтизи гәзәблә мүшаһидә едирләр. Минләрлә адамын бу позғун дүнјаја арха чевирдијини ҝөрәндә Шејтан вә ҹинләр бәрк һирсләнирләр. Нәјә ҝөрә? Шејтан синәсинә дөјүрдү ки, һеч бир инсан Јеһоваја сидги-үрәкдән, тәмәннасыз хидмәт етмир вә бәрк сынаға дүшәндә Ондан мүтләг үз дөндәрәҹәк. (Әјјуб 2:4, 5 ајәләрини оху.) Һәр дәфә кимсә өзүнү Јеһоваја һәср едәндә Шејтанын јаланчы олдуғу үзә чыхыр. Ил әрзиндә, санки, Шејтанын үзүнә һәр һәфтә минләрлә шиллә чәкилир. Тәәҹҹүблү дејил ки, о, «нәрилдәјән шир кими ҝәзиб удмаға адам ахтарыр»! (1 Бутрус 5:8). Бу «шир» бизи руһани ҹәһәтдән удмаг, Аллаһла мүнасибәтимизә хәтәр јетирмәк вә һәтта дағытмаг үчүн дәридән-габыгдан чыхыр (Зәбур 7:1, 2; 2 Тимутијә 3:12).\nҺәр дәфә кимсә өзүнү Јеһоваја һәср едиб вәфтиз олунанда Шејтанын јаланчы олдуғу сүбут едилир\n4, 5. а) Јеһова Шејтанын тәсирини неҹә мәһдудлашдырыб? б) Мәсиһи нәјә әмин ола биләр?\n4 Дүшмәнимиз нә гәдәр азғын олурса-олсун, биз ондан гәтијјән горхмуруг. Нә үчүн? Чүнки Јеһова нәрилдәјән ширин тәсирини мәһдудлашдырыб. Неҹә? Биринҹиси, Јеһова габагҹадан билдириб ки, мәсиһиләрдән ибарәт бөјүк издиһам гаршыдан ҝәлән «бөјүк мүсибәтдән» сағ чыхаҹаг (Вәһј 7:9, 14). Јеһованын дедији сөз һеч вахт боша чыхмыр. Буна ҝөрә дә Шејтан јахшы билир ки, Аллаһын халгыны бүтөвлүклә уда билмәјәҹәк.\n5 Икинҹиси, Аллаһын гојдуғу мәһдудијјәт садиг пејғәмбәр Әзријанын Аса падшаһа вә халга дедији данылмаз бир һәгигәтдән ајдын олур: «Нә гәдәр ки сиз Јеһова иләсиниз, О да сизинләдир» (2 Салнамәләр 15:2; 1 Коринфлиләрә 10:13 ајәсини оху). Кечмишдәки бир чох нүмунәләрдән бәлли олур ки, садиг адамлар Аллаһа бағлы галанда Шејтан онлары удмаға мүвәффәг олмамышды (Ибраниләрә 11:4—40). Бу ҝүн Аллаһа бағлы галан мәсиһи Иблисә гаршы дура, һәтта она галиб ҝәлә биләр. Аллаһын Кәламы бизи әмин едир: «Иблисә мүгавимәт ҝөстәрин вә о, сиздән гачаҹаг» (Јагуб 4:7).\n«ШӘР РУҺИ ГҮВВӘЛӘРӘ ГАРШЫ МҮБАРИЗӘ АПАРЫРЫГ»\n6. Шејтан һәр бир мәсиһијә гаршы неҹә мүбаризә апарыр?\n6 Шејтан бу руһани мүһарибәдә галиб ҝәлә билмәјәҹәк, лакин сајыглығы әлдән версәк, о, бизи ајры-ајрылыгда руһани ҹәһәтдән тәләф едә биләр. Шејтан билир ки, Јеһова илә арамыздакы телләри зәифләтсә, бизи ашырмаға мүвәффәг олаҹаг. О, мәгсәдинә наил олмаг үчүн нә едир? Бизә арамсыз һүҹум едир, бизимлә тәкбәтәк мүбаризә апарыр вә мәкрли фәндләрдән истифадә едир. Ҝәлин Шејтанын бу үч әсас методуну нәзәрдән кечирәк.\n7. Нәјә ҝөрә Шејтан Јеһованын халгына арамсыз һүҹум едир?\n7 Арамсыз һүҹум. Һәвари Јәһја јазмышды: «Бүтүн дүнја... Шәририн әлиндәдир» (1 Јәһја 5:19). Мәсиһиләр бу хәбәрдарлыға ҹидди јанашырлар. Шејтан аллаһсыз бәшәријјәти артыг бүтөвлүклә уддуғу үчүн, инди бүтүн фикрини бу вахта гәдәр онун пәнҹәсиндән гачмаға мүвәффәг олмуш Аллаһын халгына ҹәмләшдириб вә онлара һүҹумуну ҝүҹләндириб (Микә 4:1; Јәһја 15:19; Вәһј 12:12, 17). Шејтан вахтынын аз олдуғуну билдији үчүн бәрк гәзәбләнир. Бу сәбәбдән о, тәзјигини даһа да ҝүҹләндириб. Бу ҝүн о, бүтүн ҝүҹүнү топлајыб Аллаһла мүнасибәтимизи мәһв етмәк үчүн вәһшиҹәсинә сон ҹәһдләрини едир.\n8. Һәвари Булус «шәр руһи гүввәләрә гаршы мүбаризә апарырыг» сөзләрилә нәји нәзәрдә тутурду?\n8 Тәкбәтәк мүбаризә. Һәвари Булус һәмиманлыларыны хәбәрдар едирди: «Биз сәмави аләмдәки шәр руһи гүввәләрә гаршы мүбаризә апарырыг» (Ефеслиләрә 6:12). «Мүбаризә» кими тәрҹүмә олунмуш јунан сөзү ҝүләш вә ја әлбәјаха дөјүш мәнасыны дашыјыр. Булус бунунла вурғулајырды ки, шәр гүввәләрлә һәр биримиз шәхсән мүбаризә апарырыг. Јашадығымыз әразидә шәр руһлара инанҹын ҝениш јајылыб-јајылмамасындан асылы олмајараг, биз јаддан чыхармамалыјыг ки, өзүмүзү Јеһоваја һәср етдијимиз ҝүн, санки, ҝүләш халчасынын үзәринә чыхдыг. Һәср олундуғу андан етибарән һеч бир мәсиһи јарыш мејданчасыны тәрк едә билмәз. Тәәҹҹүблү дејил ки, Булус Ефесдәки мәсиһиләри дөнә-дөнә мөһкәм дурмаға чағырырды (Ефеслиләрә 6:11, 13—15).\n9. а) Нәјә ҝөрә Шејтан вә ҹинләр мүхтәлиф һијләләрә әл атырлар? б) Шејтан нә үчүн дүшүнҹәмизи корламаға чалышыр вә биз онун ҹәһдләринә гаршы неҹә дура биләрик? (192 вә 193-ҹү сәһифәдәки чәрчивәјә бах.) ҹ) Биз инди һансы һијләни мүзакирә едәҹәјик?\n9 Мәкрли фәндләр. Булус мәсиһиләрә Шејтанын «һијләләринә» синә ҝәрмәји төвсијә едир (Ефеслиләрә 6:11). Фикир вер ки, һәвари «һијлә» сөзүнү ҹәмдә ишләдир. Шәр руһлар мүхтәлиф фәндләр ишләдирләр. Бунун сәбәби вар. Белә ки, бәзән мүәјјән сынаглара синә ҝәрмиш мәсиһиләр бир мүддәтдән сонра диҝәр сынаға таб ҝәтирә билмирләр. Буна ҝөрә дә Иблис вә ҹинләр бизим зәиф јерләримизи тапмаг үчүн һәрәкәтләримизи диггәтлә изләјир, сонра руһани зәифлијимиздән өз чиркин мәгсәдләриндә истифадә едирләр. Хошбәхтликдән, биз Иблисин һијләләриндән бихәбәр дејилик, чүнки Мүгәддәс Китаб онлары бизә танытдырыр (2 Коринфлиләрә 2:11). Бу китабда артыг Шејтанын материализм тәләси, зәрәрли үнсијјәт вә ҹинси әхлагсызлыг кими фитнәләриндән бәһс едилиб. Инди исә ҝәл онун даһа бир һијләсини — ҹиндарлығы мүзакирә едәк.\nҸИНДАРЛЫГЛА МӘШҒУЛ ОЛМАГ ХӘЈАНӘТДИР\n10. а) Ҹиндарлыг нәдир? б) Јеһова ҹиндарлыға неҹә бахыр, бәс сән ҹиндарлыға неҹә бахырсан?\n10 Ҹиндарлыгла мәшғул олан инсан шәр руһларла бирбаша әлагәјә ҝирир. Фалчылыг, ҹадуҝәрлик, овсунчулуг вә өлүләри чағырмаг ҹиндарлығын бәзи нөвләридир. Биз билирик ки, ҹиндарлыг Јеһованын ҝөзүндә «ијрәнҹ» әмәлдир (Ганунун тәкрары 18:10—12; Вәһј 21:8). Буна ҝөрә дә биз писликдән икраһ етмәли вә һеч бир вәҹһлә шәр руһи гүввәләрлә тәмасда олмамалыјыг (Ромалылара 12:9). Ҹиндарлыг сәмави Атамыз Јеһоваја гаршы бөјүк вә ијрәнҹ хәјанәтдир!\n11. Шејтан бизи ҹиндарлыға ҹәлб едә билсә, нәјә ҝөрә бу, онун үчүн гәләбә олаҹаг? Нүмунә ҝәтир.\n11 Шејтан билир ки, ҹиндарлыға өтәри мараг ҝөстәрмәјин өзү дә Јеһоваја гаршы бөјүк хәјанәтдир. Буна ҝөрә дә о, бәзиләримизи ҹиндарлыға ҹәлб етмәк үчүн инадла чалышыр. Һәр һансы бир мәсиһини бу тора саланда Шејтан гәләбә чалыр. Нијә? Бир нүмунәни нәзәрдән кечирәк: бир әсҝәр өз һәрби һиссәсинә гаршы хаинлик едиб дүшмән тәрәфә кечсә, дүшмән командирин севинҹи јерә-ҝөјә сығмаз. Әсҝәрин кечмиш командирини алчалтмаг үчүн о, хаини гәнимәт кими һамыја нүмајиш етдирәр. Ејнилә, мәсиһи ҹиндарлыға баш гошурса, демәли, о билә-билә Јеһоваја хаинлик едир вә бирбаша Шејтанын команданлығы алтына кечир. Јеһованы тәһгир етмәк мәгсәдини ҝүдән Шејтанын севинҹини тәсәввүр ет! Мәҝәр биз Шејтана гәләбә газандырмаг истәрдик? Һеч вахт! Биз хаин дејилик.\nШҮБҺӘ ОЈАДАН СУАЛЛАР\n12. Бизим ҹиндарлыға олан мүнасибәтимизи дәјишмәк үчүн Шејтан һансы үсула әл атыр?\n12 Нә гәдәр ки, биз ҹиндарлыгдан икраһ едирик, Шејтан ону бизә гаршы мүвәффәгијјәтлә ишләдә билмәјәҹәк. О билир ки, бунун үчүн дүшүнҹәмизи дәјишмәлидир. Бәс о, буну неҹә едир? Шејтан мәсиһиләрин фикирләрини мүхтәлиф фәндләрлә елә долашдырыр ки, нәтиҹәдә бәзиләри «писә јахшы, јахшыја пис» кими бахырлар (Әшија 5:20). Буна наил олмаг үчүн о, заманын сынағындан чыхмыш үсулларындан биринә — шүбһә ојадан суаллара әл атыр.\n13. Шејтан шүбһә ојадан суаллардан кечмишдә неҹә истифадә етмишди?\n13 Шејтанын бу үсулдан кечмишдә неҹә истифадә етдијинә бахаг. О, Әдән бағында Һәввадан сорушмушду: «Доғруданмы, Аллаһ сизә дејиб ки, бағдакы һәр ағаҹын мејвәсиндән јемәјәсиниз?» Әјјубун дөврүндә Шејтан Аллаһын вә мәләкләрин гаршысында белә бир суал галдырмышды: «Мәҝәр Әјјуб Аллаһдан елә-белә горхур?» Иса јердә хидмәтинә башлајанда исә она белә демишди: «Әҝәр сән Аллаһын оғлусанса, әмр ет ки, бу дашлар чөрәјә дөнсүн». Тәсәввүр едирсән, Шејтан ҹүрәт едиб Јеһованын ҹәми алты һәфтә әввәл дедији «бу, Мәним севимли Оғлумдур. Мән ондан чох разыјам» сөзләринә ришхәнд етмишди! (Јарадылыш 3:1; Әјјуб 1:9; Мәтта 3:17; 4:3).\n14. а) Шејтан инсанларда ҹиндарлыгла бағлы шүбһәләри неҹә ојадыр? б) Инди нәји мүзакирә едәҹәјик?\n14 Иблис бу ҝүн дә кечмишдәки үсулундан истифадә едәрәк инсанлары әмин едир ки, ҹиндарлыг һеч дә пис иш дејил. Әфсуслар олсун ки, о, бәзи мәсиһиләрин зеһниндә шүбһә ојатмаға мүвәффәг олмушдур. Онлар ҹиндарлығын мүәјјән формаларынын һәгигәтән дә пис олмасына шүбһә етмәјә башламышлар. (2 Коринфлиләрә 11:3) Беләләринә дүшүнҹәләрини дәјишмәкдә неҹә көмәк едә биләрик? Биз неҹә әмин ола биләрик ки, өзүмүз дә Шејтанын торуна дүшмәмишик? Бу суаллара ҹаваб вермәздән әввәл, ҝәл ики саһәни — Шејтанын һијләҝәрҹәсинә ҹиндарлыг үнсүрләринә булашдырдығы әјләнҹә вә мүалиҹә саһәләрини мүзакирә едәк.\nШЕЈТАН ИСТӘК ВӘ ТӘЛӘБАТЛАРЫМЫЗЫ ӨЗ МӘГСӘДЛӘРИ ҮЧҮН ИСТИФАДӘ ЕДИР\n15. а) Гәрбдә бир чохлары ҹиндарлыға неҹә јанашыр? б) Ҹиндарлыгла бағлы ҝениш јајылмыш бахышлар бәзи мәсиһиләрә неҹә тәсир етмишдир?\n15 Хүсусән гәрбдә оккултизм, сеһрбазлыг вә ҹиндарлығын диҝәр формалары чох ади һал алыб. Киноларда, китабларда, телевизија верилишләриндә вә компүтер ојунларында демоник әмәлләр ағыллы, мәзәли вә зәрәрсиз бир шеј кими гәләмә верилир. Әсас сүжети оккултизм олан бәзи филм вә китаблар елә мәшһурлашыб ки, онларын пәрәстишкарлары фан клублар јаратмышлар. Ҝөрүндүјү кими, ҹинләрин оккултизмин тәһлүкәсини өрт-басдыр етмәк ҹәһдләри уғурла нәтиҹәләниб. Бәс ҹиндарлыг мәсиһиләр үчүн дә адиләшиб? Тәәссүф ки, дүнјада ҝениш јајылмыш бу әһвал-руһијјә бәзиләринә өз тәсирини ҝөстәриб. Неҹә? Типик бир нүмунәни ҝөтүрәк. Бир мәсиһи оккултизм мәзмунлу филмә бахдыгдан сонра демишди: «Нә олсун ки, бу филмә бахдым, өзүм ки, ҹиндарлыгла мәшғул олмурам!» Бу ҹүр дүшүнҹә тәрзи нә үчүн тәһлүкәлидир?\n16. Оккултизм мәзмунлу әјләнҹәләр нә үчүн тәһлүкәлидир?\n16 Дүздүр, ҹиндарлыгла мәшғул олмаг вә һәмин мөвзуда киноја бахмаг фәргли шејләрдир. Амма биз дүшүнмәмәлијик ки, ҹиндарлыға тамаша етмәк зәрәрсиздир. Нәјә ҝөрә? Ҝәл фикирләшәк: Аллаһын Кәламындан ајдын олур ки, Шејтан вә онун ҹинләри фикирләримизи охуја билмирләр *. Буна ҝөрә дә артыг гејд едилдији кими, фикирләримизи билмәк вә зәиф јерләримизи мүәјјән етмәк үчүн шәр руһлар һәрәкәтләримизи, о ҹүмләдән әјләнҹә сечимимизи диггәтлә мүшаһидә едирләр. Мәсиһи өз давранышы илә руһчағыранлар, овсун, ҹаду, ҹинтутма һаллары вә буна бәнзәр демоник мәзмунлу филмләри вә китаблары хошладығыны ҝөстәрәндә, бу, ҹинләр үчүн сигналдыр. Мәсиһи санки ҹинләрә дејир: «Бахын, будур мәним зәиф јерим!» Ҹинләр исә буну ҝөрәндә тәзјиги даһа да ҝүҹләндирир, һәмин мәсиһинин күрәјини јерә вурана кими онун зәиф јериндән басырлар. Өзүнә оккултизм елементләри дахил едән әјләнҹәләрин васитәсилә ҹиндарлыға мараг ҝөстәрән бәзи мәсиһиләр ахырда өзләри дә ҹиндарлыгла мәшғул олмаға башламышлар. (Галатијалылара 6:7 ајәсини оху.)\nХәстәлик заманы Јеһованын јардымындан бәһрәлән\n17. Шејтан һәр һансы бир хәстәлијә тутулмуш мәсиһини һансы һијлә васитәсилә товлаја биләр?\n17 Шејтан тәкҹә әјләнмәк истәјини јох, сәһһәтин гајғысына галмаг тәләбатыны да өз мәгсәдләриндә истифадә едир. Неҹә? Мәсиһи узун мүддәт һәр һансы бир хәстәликдән мүалиҹә олунур, лакин бу, һеч бир сәмәрә вермирсә, о, руһдан дүшә биләр (Марк 5:25, 26). Бу вәзијјәт Шејтан вә ҹинләр үчүн әла фүрсәтдир. Ҹинләр елә едә биләрләр ки, үмидини һәр шејдән үзмүш мәсиһи сеһрли гүввәләр, јәни ҹиндарлыг истифадә олунан мүалиҹә вә проседурлар сечсин (Әшија 1:13). Ҹинләрин бу һијләси баш тутарса, хәстә мәсиһинин Аллаһла мүнасибәти корлана биләр. Нә үчүн?\n18. Мәсиһи һансы проседурлары рәдд едәҹәк вә нә үчүн?\n18 Јеһова «сеһрли гүввәләрә» үз тутан исраиллиләри хәбәрдар етмишди: «Сиз әлләринизи ҝөјә галдыранда ҝөзләрими јумурам. Нә гәдәр дуа едирсиниз един, сизи ешитмирәм» (Әшија 1:15). Әлбәттә, биз һәмишә, әләлхүсус хәстә оларкән дуаларымыза вә Јеһовадан алдығымыз јардыма мане олаҹаг һәр бир шејдән узаг дурмаг истәјирик (Зәбур 41:3). Буна ҝөрә дә һәр һансы мүајинә проседуру вә ја мүалиҹә үсулунда ҹиндарлыг елементләри варса, һәгиги мәсиһи ону рәдд едәҹәк * (Мәтта 6:13). Беләликлә, о архајын ола биләр ки, Јеһова ондан көмәјини әсирҝәмәјәҹәк. (194-ҹү сәһифәдәки « Бу, доғрудан да ҹиндарлыгдыр?» адлы чәрчивәјә бах.)\nБУ, ДОҒРУДАН ДА ҸИНДАРЛЫГДЫР?\nПринсип: «Ҝүнаһлы бәдәнин әмәлләри бәллидир. Бунлар... ҹиндарлыг,.. парчаланма, [тәфригәчиликдир]... Белә ишләрлә мәшғул оланлар Аллаһын Падшаһлығына ҝирмәјәҹәкләр» (Галатијалылара 5:19—21).\nРиајәт етдијим һәр һансы бир адәтин јалан дини инанҹла әлагәси вармы? (2 Коринфлиләрә 6:16, 17).\nИстифадә етдијим һәр һансы бир әшја ҹиндарлыгла бағлы дејил ки? (Һәвариләрин ишләри 19:19).\nСечдијим мүалиҹә үсулунда фөвгәлтәбии гүввә вә ја овсун тәтбиг едилирми? (Лавилиләр 19:26).\nҸИНЛӘРДӘН ЧОХ ДАНЫШЫЛАНДА\n19. а) Иблис өз гүввәси барәсиндә чох адамы нәјә инандырыб? б) Мәсиһиләр неҹә һекајәләри јајмырлар?\n19 Әҝәр гәрбдә Шејтанын гүввәсини ҹидди гәбул етмирләрсә, дүнјанын диҝәр һиссәләриндә бунун там әкси баш верир. Иблис орада јашајан инсанлары инандырыб ки, һәгигәтдә олдуғундан даһа бөјүк гүввәјә маликдир. Бәзи адамлар шәр руһлардан горха-горха јашајырлар. Ҹинләрин гүдрәтли ишләри барәсиндә рәвајәтләр ҝениш јајылыб. Инсанлар белә әһвалатлары шөвглә данышыр, диҝәрләри ҹинләрин гүдрәтиндән һејрәтә ҝәлирләр. Биз дә белә һекајәләри јајмалыјыгмы? Хејр, Аллаһын хидмәтчиләри буну ики мүһүм сәбәбә ҝөрә етмирләр.\n20. Инсан өзү дә билмәдән Шејтанын пропагандасынын јајылмасында неҹә иштирак едә биләр?\n20 Биринҹиси, инсан ҹинләрин «шүҹаәтиндән» бәһс едән һекајәләри јајмагла Шејтанын марагларына гуллуг едир. Бу нә демәкдир? Аллаһын Кәламында Шејтанын гүдрәтли ишләр ҝөрмәјә гадир олдуғу тәсдиг олунур. Ејни заманда бу китабда дејилир ки, о, бунлары «сахта әламәтләр» вә јаланла едир (2 Салоникилиләрә 2:9, 10). Шејтан баш јаланчы олдуғу үчүн ҹиндарлыға мејилли адамларын ағлына неҹә тәсир етмәји вә онлары јалана инандырмағын үсулларыны јахшы билир. Ола билсин, белә адамлар нәјисә ҝөрдүкләринә вә ја ешитдикләринә сидги-үрәкдән инаныр вә башгаларына данышырлар. Вахт өтдүкҹә, бу рәвајәтләр дилдән-дилә дүшәрәк шиширдилир. Әҝәр мәсиһи белә һекајәләри јајырса, онда о, јаланын атасы Иблисин ирадәсини јеринә јетирир. О, Шејтанын пропагандасынын тәблиғчисинә чеврилир (Јәһја 8:44; 2 Тимутијә 2:16).\n21. Сөһбәтләримиздә әсас јери нәјә вермәк истәјирик?\n21 Икинҹиси, әҝәр мәсиһинин кечмишдә доғрудан да шәр руһларла әлагәси олубса, о, һәмиманлыларыны әјләндирмәк үчүн белә һекајәләри тәкрар-тәкрар данышмамалыдыр. Нә үчүн? Мүгәддәс Китабда төвсијә едилир: «Ҝөзүмүзү иманымызын Өндәри вә камилләшдирәни Исадан ајырмајаг» (Ибраниләрә 12:2). Бәли, биз диггәтимизи Шејтана јох, Мәсиһә ҹәмләшдирмәлијик. Гејд етмәк лазымдыр ки, Иса јердә јашајанда шәр руһлар барәсиндә һекајәләр данышмагла шаҝирдләрини әјләндирмирди, һалбуки Шејтанын габилијјәтләри барәсиндә онлара чох шеј даныша биләрди. Әксинә, Иса диггәтини Падшаһлыг һаггында хәбәрә јөнәлтмишди. Биз дә Исадан вә һәвариләрдән нүмунә ҝөтүрәрәк сөһбәтләримиздә әсас јери «Аллаһын әзәмәтли ишләри»нә вермәк истәјирик (Һәвариләрин ишләри 2:11; Лука 8:1; Ромалылара 1:11, 12).\n22. Ҝөјдә севинҹин даима давам етмәси үчүн биз нә едә биләрик?\n22 Бәли, Јеһова илә мүнасибәтимизи мәһв етмәк үчүн Шејтан бир чох һијләләрә, о ҹүмләдән ҹиндарлыға әл атыр. Лакин писликдән икраһ едиб, јахшылыға сарылмагла биз ҹиндарлығын бүтүн формаларыны гәтијјәтлә рәдд едир, Иблисин әлинә фүрсәт вермирик. (Ефеслиләрә 4:27 ајәсини оху.) Тәсәввүр едирсән, Иблис јох олана гәдәр онун һијләләринә синә ҝәрсәк, ҝөјдә неҹә севинәҹәкләр! Бу мүбаризәдә мәтин олсаг, бу севинҹ әбәди олаҹаг (Лука 15:7; Ефеслиләрә 6:11).\n^ абз. 16 Шејтаны характеризә едән тәсвири адлардан һеч бири (Әлејһдар, Бөһтанчы, Фырылдагчы, Јолдан Чыхаран, Јаланчы) онун инсанын үрәјини вә зеһнини тәдгиг етмәк габилијјәтинә малик олдуғуну ҝөстәрмир. Бунун әксинә олараг, Мүгәддәс Китабда Јеһова һаггында дејилир ки, О, үрәји арашдырыр, Иса Мәсиһин исә инсанын ән ҝизли фикирләрини вә үрәјини тәдгиг етдији дејилир (Мәсәлләр 17:3; Вәһј 2:23).\n^ абз. 18 Әлавә мәлумат үчүн «Ҝөзәтчи гүлләси» журналынын 1994-ҹү ил 15 декабр сајынын 19—22 сәһифәләриндәки «Сәһһәтин мүајинәсиндә сәнин үчүн бүтүн үсуллар мәгбулдурму?» адлы мәгаләјә (рус.) вә «Ојанын!» журналынын 2001-ҹи ил 8 јанвар сајынын «Мүгәддәс Китабын нөгтеји-нәзәри: Тибби мүалиҹә үсуллары — һансыны сечирсиниз?» адлы мәгаләјә (рус.) бах.\nӨЗҮНҮ ШЕЈТАНЫН ҺИЈЛӘҜӘРЛИЈИНДӘН ГОРУ!\nМаһир јаланчы Шејтан артыг мин илләрдир ки, имансызларын зеһнини кор едир (2 Коринфлиләрә 4:4). Бундан әлавә, о, Аллаһын хидмәтчиләринин зеһнини корламаг инадындан да әл чәкмир. Нәјә ҝөрә? Шејтан баша дүшүр ки, бизим дүшүнҹәмиз давранышымыза тәсир едир. О, јахшы билир ки, дүшүнҹәмизи тәһриф етмәклә бизи пис әмәлләрә сүрүкләјә биләр (Јагуб 1:14, 15).\nШејтанын Һәвваны јолдан неҹә чыхартдығыны јадына сал. Һәвари Булус јазырды: «Анҹаг горхурам ки, илан һијләҝәрлији илә Һәвваны неҹә товладыса, сизин дә зеһниниз корланыб [Мәсиһдән]... узаглашсын» (2 Коринфлиләрә 11:3). Шејтан илан васитәсилә Һәвваны алдатды вә бу, бөјүк фәлакәтә сәбәб олду. Онун мәгсәди Һәвванын дүшүнҹәсини тәһриф едиб зеһнини корламаг иди. Бу фәнд уғурлу олду. Һәвва гулаг асды, бу, онун бахышларына тәсир етди вә гадаған едилмиш бир шеј ҝөзүнә хош ҝөрүнмәјә башлады. Зеһни корланан кими, Һәвва асанлыгла ҝүнаһ торуна дүшдү (Јарадылыш 3:1—6; Вәһј 12:9).\nШејтан дәјишмәјиб. Онун әсас шүары да дәјишмәз галыб: «Инсанын дүшүнҹәсини корла вә о, ҝүнаһ ишләјәҹәк». Шејтан бу дүнјанын сијасәт, дин, коммерсија вә әјләнҹәсиндән өз идејаларыны јајмаг мәгсәдилә истифадә едир (Јәһја 14:30). О, бәшәријјәтин әксәр һиссәсинин бахышыны дәјишиб, дүшүнҹәсини тәһриф етмишдир. Әввәлләр һомосексуализм, гадынла кишинин никаһсыз бир јердә јашамасы, никаһдан кәнар ушаг доғмаг ҝүнаһ һесаб едилирди. Инди исә бунлар нормал, һәтта јахшы бир шеј кими гәбул едилир. Шејтанын ҹәһдләри нә дәрәҹәдә уғурлу олмушдур? Мүгәддәс Китабда дејилир: «Бүтүн дүнја исә Шәририн әлиндәдир» (1 Јәһја 5:19).\nМәсиһи олмаг бизи өз-өзлүјүндә Шејтанын фәндләриндән горумур (1 Коринфлиләрә 10:12). Иблис «вахтынын аз олдуғуну биләрәк, бөјүк гәзәблә» јерә ениб вә сон ҝүнләрини Аллаһын халгыны јолдан чыхармаг мәгсәдилә јашајыр (Вәһј 12:12). Биз еһтијатлы олмасаг, Шејтанын мәһарәтлә гурулмуш пропагандасы вә истифадә етдији бир чох «јаланчы» адамлар зеһнимизи корлајыб, бизи ҝүнаһа сүрүкләјә биләр (Титуса 1:10).\nМисал үчүн дүнјанын никаһа даир мүнасибәтини нәзәрдән кечирәк. Аллаһын Кәламы никаһын мүгәддәс вә өмүрлүк иттифаг олдуғуну өјрәдир (Мәтта 19:5, 6, 9). Филмләрдә вә телевизија верилишләриндә исә никаһ чох вахт мүвәггәти вә асанлыгла позулан разылашма кими тәгдим едилир. Биз мәсиһиләр еһтијатлы олмалыјыг ки, Шејтанын пропагандасы дүшүнҹәмизи корламасын. Әкс тәгдирдә, бу тәсир бахышларымызы тәһриф едиб, никаһ телләрини зәифләдә биләр. Никаһда чәтинликләр јарананда биздә кәнар адама үрәјимизи бошалтмаг, ондан тәсәлли алмаг истәји јарана биләр. Нәтиҹәдә, бизә елә ҝәлә биләр ки, иш јолдашы вә ја һәмиманлымыз һиссләримизи там баша дүшүр. Арамызда романтик бағлылығын јаранмасына јол версәк ҝүнаһ ишләдә биләрик.\nДиҝәр нүмунә Шејтанын дүнјасына һопмуш мүстәгиллик руһудур. Бу ҝүн чохлары «тәрс» вә «тәкәббүрлү»дүр (2 Тимутијә 3:4). Әҝәр мүстәгиллик руһу дүшүнҹәмизи корласа, онда итаәткарлыға вә табечилијә бахышымыз да тәһриф олунаҹаг. Бу руһун тәсири алтына дүшмүш гардаш ағсаггалларын мәсләһәтинә һирсләнә биләр (Ибраниләрә 12:5). Баҹы исә Аллаһын гојдуғу башчылыг гурулушуна һөрмәтсизлик едә биләр (1 Коринфлиләрә 11:3).\nБиз Јеһоваја миннәтдарыг ки, О, бизи Шејтанын үсулларындан хәбәрдар едир (2 Коринфлиләрә 2:11). Ҝәлин Шејтанын пропагандасынын зеһнимизә тәсир ҝөстәрмәсинә һеч вахт јол вермәјәк вә Аллаһын мәһәббәтиндән ајрылмамаг үчүн даима «сәмави шејләр» һаггында дүшүнәк (Колослулара 3:2).\nШејтанын үч хүсусијјәти ону хүсусилә тәһлүкәли дүшмән едир.


Q=60	C=0	SS=0	LS=60	PS=0	DC=0	LC=0	SD=0	BS=2	G0=0	G1=0	G2=0	DLID=az_RU	BODY=Вашингтон Шәһәр Шурасынын тәсдиги илә “Новруз” Америка пајтахтында таныныб\nmart 2, 2022 - 4:32 PM Хәбәрин коду : 1235123 Мәнбә : АБНА Хәбәр Аҝентлији Link:\nВашингтон Шәһәр Шурасы Гәтнамәсинин бир һиссәсиндә гејд едир: “Новруз Бирләшмиш Штатлара Бөјүк Фарс Сивилизасијасынын мин илләр боју дүнјаја давамлы төһфәсини вә Новрузу гејд едән мүхтәлиф мүһаҹир иҹмаларынын АБШ-ын сосиал-игтисади контекстиндәки мүһүм тәсир ролуну АБШ-а хатырладыр."\nӘһли-Бејт (әлејһимус сәлам) – Хәбәр Аҝентлији АБНА-нын вердији мәлумата әсасән, АБШ пајтахтынын ганунвериҹи органы олан Вашингтон Шәһәр Шурасы чәршәнбә ахшамы (01.Март.2022) Новрузу "мәдәни вә тарихи" һадисә адландыран тәклиф олунан гәтнамәни гәбул едиб.\nЈекдилликлә гәбул едилән гәтнамәдә Вашингтон Шәһәр Шурасы Новрузун хүсусијјәтләри вә ја јазын ҝәлишини мүждәләјән “јени ҝүн” һаггында мүхтәлиф мәлуматлар јајыб.\nГәтнамәдә Новруз бајрамы 3000 ил әввәлә аид “гәдим бајрам” кими тәгдим едилир вә БМТ-нин мәлуматына ҝөрә, гәдим Иран бајрамы олан Новрузда Иран, Әфганыстан, Таҹикистан, Азәрбајҹан, Өзбәкистан, Казакыстан, Түркмәнистан, Гырғызыстан вә бәзи диҝәр өлкәләрдә 300 милјондан чох инсан, еләҹә дә иммигрант иҹмалары иштирак едир. Америка Бирләшмиш Штатлары вә дүнјанын башга өлкәләриндә дә гејд олунур.\nГәтнамәдә дејилир ки, “Новруз јени башланғыҹын вә топлантынын символудур, кечән илки тәҹрүбәләрдән вә фаҹиәләрдән узаглашмагдыр вә тәбиәтлә бирликдә инсанда Јени ил үмидини ојадыр."\nВашингтон Шәһәр Шурасы гејд едир ки, Новруз ејни заманда Бирләшмиш Милләтләр Тәшкилаты тәрәфиндән Гејри-Мадди Мәдәни Ирс Сијаһысында дүнјанын бир чох халглары тәрәфиндән әзиз тутулан мәдәни әнәнә кими таныныр.\nБирләшмиш Милләтләр Тәшкилаты 2010-ҹу илдә гәбул етдији гәтнамә илә “Үмумдүнја Новруз Ҝүнү”нү рәсмән таныды.\nГәтнамәсинин башга бир һиссәсиндә Вашингтон Шәһәр Шурасы гејд едир ки, “Новруз Бирләшмиш Штатлара Бөјүк Фарс Сивилизасијасынын мин илләр боју дүнјаја давамлы төһфәсини вә Новрузу гејд едән мүхтәлиф мүһаҹир иҹмаларынын АБШ-ын сосиал-игтисади контекстиндәки мүһүм тәсир ролуну АБШ-а хатырладыр."\nГејд едәк ки, бу гәтнамәнин гәбулу илә Вашингтон Шәһәр Шурасы Новруз бајрамыны рәсмән таныјыр вә бу гәдим һадисәни шәһәрин рәсми тәгвиминә әлавә едир.


Q=7	C=5	SS=2	LS=2	PS=1	DC=2	LC=0	SD=0	BS=4	G0=144	G1=115	G2=52	DLID=az_RU	BODY=Јеһованын истәдији кәс ола биләрсиниз | Ҝөзәтчи гүлләси, тәлим нәшри\nҜөзәтчи гүлләси (тәлим нәшри) | Октјабр 2019\nДИЛИ: Aзәрбајҹан (кирил әлифбасы) Pidgin (West Africa) Јава дили Јап Јапонија жест дили Австралија жест дили Азәрбајҹан (латын әлифбасы) Алманија жест дили Алтај Америка жест дили Ангола жест дили Арҝентина жест дили Белиз креолу Боливија жест дили Бразилија жест дили Британија жест дили Венесуела жест дили Вјетнам Гваделупа креолу Гватемала жест дили Гренландија Данимарка Еквадор жест дили Замбија жест дили Зимбабве жест дили Индонезија Индонезија жест дили Исвеч Испанија жест дили Италија жест дили Камбоҹа Квебек жест дили Кенија жест дили Кирибати Колумбија жест дили Конго Конго жест дили Кореја жест дили Коста-Рика жест дили Куба жест дили Лаос Литва Маврики креолу Македонија Малави жест дили Малта Маршалл Маҹарыстан жест дили Мексика жест дили Мозамбик жест дили Мјанма Непал Ниас Нидерланд Никарагуа жест дили Ниуе Ниҝерија жест дили Норвеч Палау Панама жест дили Парагвај жест дили Перу жест дили Полша жест дили Понапе Португалија жест дили Раратонга Румынија жест дили Салвадор жест дили Самоа Санҝир Сејшел креолу Словакија жест дили Соломон Адалары пиҹини Таити Тајван жест дили Тонга Тувалу Увеа Уелс Украјна Филиппин жест дили Финландија жест дили Фиҹи Франса жест дили Хмонг (ағ) Хорватија жест дили Чехија жест дили Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили абуа адангме акха албан алман алур ами амһара аракуан аукан африкаанс ачоли ашағы алман ајмара аҹа баса (Камерун) батак (каро) батак (сималунгун) батак (тоба) бауле башгырд бенгал биак бикол бислама болгар булу варај венда волајта га газах газах (әрәб) ган гарачы (Македонија) гарачы (Сербија) гарачы дили (кирил) (Македонија) гарачы дили (Ҹәнуби Јунаныстан) гарифуна гокана гуарани гуахиро гуҹарат гырғыз дамара дигорон дреһу дуала дхолуо еве едо ермәни ермәни (гәрб) есан естон ефик занде зулу ибан ибанаг ибинда ибо иврит игеде идома илок инҝилис исланд исоко испан италјан кабовердиану кабре какчикел кана каннада каонде карен (сго) каталан качин кекчи кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју килуба кимбунду кинјаруанда кипенде кирунди кисонге кисси киче кичуа (Имбабура) кичуа (Чимборасо) кореја коса крио куангали куанјама кјангонде күрд курманҹи күрд курманҹи (Гафгаз) күрд курманҹи (кирил) латыш лаһу ленҹе лингала лози ломве лувале луганда лунда макуа макуа-метто малагаси малај малајалам мам мамбве-лунгу маратһ масатек (Хуаутла) мајја маҹар мбунда мегрел мизо михе миштек (Ҝерреро) монгол море моту навахо нага-куки-чин (һакһа) науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар нгангела ндау ндебеле ндебеле (Зимбабве) ндонга нзема нјанека нјунгве окпе олу конзо оромо осетин пангасинан папјаменто (Күрасао) полјак португал португал (португал) пәнҹаб ронга румын рунјанкоре рус рус жест дили руторо санго сапотек (Истм) сарамаккан свати себуан сена сепеди сепулана серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) сунда тагалог таи таи жест дили тамил тараски татар таҹик тви телугу тетела тетум (Дили) тзелтал тив тигре тлапанек ток-писин тотонак тохолабал трук тсва тсонга тумбука түрк түркмән умбунду урду уруунд урһобо ујғур (кирил) ујғур (әрәб) фарс фин фон франсыз хорват чавакано чангана(Мозамбик) чех чибемба чилуба чинјанја читонга читонга (Зимбабве) читонга (Малави) чичева чокве чол чопи чуабо чуваш шона јао јапон јоруба јунан јунан жест дили ҝитонга ҝүрҹү Ҹәнуби Африка жест дили ҹола Һаити креолу Һиндистан жест дили Һондурас жест дили һауса һереро һилигајнон һинд һири-моту әрәб өзбәк өзбәк (латын)\nТӘЛИМ МӘГАЛӘСИ 42\nЈеһованын истәдији кәс ола биләрсиниз\n«Аллаһ... сизи гүввәтләндирир. О, гәлбиниздә һәм арзу ојадыр, һәм дә фәалијјәт ҝөстәрмәјиниз үчүн сизә ҝүҹ верир» (ФИЛИП. 2:13).\nНӘҒМӘ 104 Мүгәддәс руһ Аллаһдан әнамдыр\n1. Јеһова нијјәтини һәјата кечирмәк үчүн нәләр едә биләр?\nЈЕҺОВА АЛЛАҺ нијјәтини һәјата кечирмәк үчүн истәдији кәс олмаға гадирдир. Мәсәлән, Јеһованын иҹра етдији бир чох роллардан бәзиләри Мүәллим, Гуртарыҹы, Тәсәлливерән, јахуд Мүждәчидир (Әшј. 48:17; 2 Кор. 7:6; Гал. 3:8). Амма О һәмчинин нијјәтини иҹра етмәк үчүн инсанлардан истифадә едир (Мәт. 24:14; 28:19, 20; 2 Кор. 1:3, 4). Јеһова Онун ирадәсини һәјата кечирә билмәјимиз үчүн лазым олан кәс олаг дејә, һәр биримизә һикмәт вә ҝүҹ вермәјә гадирдир. Бир сыра алимләрин ҝәлдији гәнаәтә ҝөрә, бүтүн бунлар Јеһованын адынын мәнасынын мүхтәлиф јөнләридир.\n2. а) Нәјә ҝөрә Јеһова үчүн јарарлы олдуғумуза бәзән шүбһә едирик? б) Бу мәгаләдә нәләри арашдыраҹағыг?\n2 Һәр биримиз Јеһова үчүн јарарлы олмаг истәјирик, лакин ола билсин, бәзиләри Јеһова үчүн јарарлы олдугларына шүбһә едир. Буна сәбәб јаш, вәзијјәт вә ја баҹарыг мәсәләси ола биләр. Диҝәр тәрәфдән, бәзиләри етдикләри илә кифајәтләнә вә бундан артыг инкишаф етмәјә еһтијаҹ олмадығыны дүшүнә биләр. Јеһова ирадәсини јеринә јетирмәјимиз үчүн һәр биримизә лазым олан һәр шеји вермәјә гадирдир. Бу мәгаләдә Јеһованын буну неҹә етдијини арашдыраҹағыг. Кечмишдә јашамыш садиг хидмәтчиләринин — һәм кишиләрин, һәм дә гадынларын нүмунәсинә бахаҹағыг. Фәалијјәт ҝөстәрмәләри үчүн Јеһованын онларын гәлбиндә неҹә арзу ојатдығыны вә ҝүҹ вердијини өјрәнәҹәјик. Сонда исә, Јеһованын әлиндә јарарлы олмаг үчүн бизим нә едә биләҹәјимиздән данышаҹағыг.\nЈЕҺОВА БИЗИ НЕҸӘ ЈАРАРЛЫ ЕДИР?\n3. Филиппилиләрә 2:13 ајәсиндәки вәдә әсасән, Јеһова фәалијјәт ҝөстәрмәјимиз үчүн гәлбимизә арзуну неҹә ојадыр?\n3 Филиппилиләрә 2:13 ајәсини охујун *. Јеһова фәалијјәт ҝөстәрмәјимиз үчүн гәлбимиздә арзу ојада биләр. О, буну неҹә едир? Ола билсин, јығынҹагдан киминсә көмәјә еһтијаҹ дујдуғуну өјрәнирик. Јахуд ағсаггаллар филиалдан ҝәлән мәктубу охујуб дејир ки, јығынҹағымызын әразисиндән кәнарда көмәјә еһтијаҹ вар. Бу заман өзүмүздән соруша биләрик: «Көмәк етмәк үчүн нә едә биләрәм?» Јахуд бизә чәтин бир мәсулијјәт һәвалә етмәк истәјирләр, амма биз бунун өһдәсиндән лазымынҹа ҝәлә билмәјәҹәјимизи дүшүнүрүк. Ја да ола билсин, Мүгәддәс Китабдан һансыса бир парчаны охујанда дүшүнүрүк: «Бу ајәни башгаларына көмәк етмәк үчүн неҹә тәтбиг едә биләрәм?» Јеһова бизи нәјисә етмәјә мәҹбур етмир. Амма О ҝөрәндә ки, биз нәләр едә биләҹәјимиз барәдә дүшүнүрүк, гәлбимиздә буна ујғун давранмаг арзусу ојада биләр.\n4. Јеһова фәалијјәт ҝөстәрмәјимиз үчүн бизә ҝүҹү неҹә верә биләр?\n4 Һәмчинин Јеһова фәалијјәт ҝөстәрмәјимиз үчүн бизә ҝүҹ вермәјә гадирдир (Әшј. 40:29). О, буну неҹә едир? Ола билсин, Јеһова мүгәддәс руһу васитәсилә баҹарыгларымызы инкишаф етдирмәјә көмәк етсин (Чых. 35:30—35). Һансыса тапшырыглары иҹра етмәјимиз үчүн тәшкилаты васитәсилә тәлиматландырсын. Әҝәр тәјинатынызы неҹә јеринә јетирәҹәјинизи билмирсинизсә, кимдәнсә көмәк истәјин. Еләҹә дә, сәхавәтли Атамыздан «инсан ҝүҹүндән үстүн олан ҝүҹ» истәмәјә чәкинмәјин (2 Кор. 4:7; Лука 11:13). Мүгәддәс Китабдан ҝөрмәк олар ки, Јеһова бир чох кишиләрин вә гадынларын үрәјиндә арзу ојадыб вә фәалијјәт ҝөстәрмәләри үчүн онлара ҝүҹ вериб. Ҝәлин бу нүмунәләрдән бәзиләрини арашдыраг. Һәр нүмунәни арашдырдыгҹа Јеһованын Өз ирадәсини јеринә јетирмәк үчүн ејнилә сиздән неҹә истифадә едә биләҹәји һагда дүшүнүн.\nЈЕҺОВА КИШИЛӘРДӘН НЕҸӘ ИСТИФАДӘ ЕТМИШДИ?\n5. Јеһованын Өз халгыны хилас етмәк үчүн Мусадан нә вахт вә неҹә истифадә етмәсиндән нә өјрәнирик?\n5 Јеһова Муса пејғәмбәрин Исраил халгы үчүн хиласкар олмасына сәбәб олду. Бәс Јеһова ондан нә вахт истифадә етди? Муса мисирлиләрин бүтүн һикмәтинә јијәләнәндән сонра өзүнү бу иш үчүн јарарлы һесаб едәндә? (Һәв. 7:22—25). Хејр, О, Мусаны тәвазөкар, һәлим бир инсан кими формалашдырдыгдан сонра истифадә етди (Һәв. 7:30, 34—36). Она Мисирин ән ҝүҹлү рәһбәри илә данышмасы үчүн ҹәсарәт верди (Чых. 9:13—19). Аллаһын Муса пејғәмбәрдән нә вахт вә неҹә истифадә етмәсиндән нә өјрәнирик? Јеһова илаһи хүсусијјәтләр тәзаһүр етдирән вә ҝүҹ үчүн Она үз тутан кәсләрдән истифадә едир (Филип. 4:13).\n6. Јеһованын Бәрзиллај васитәсилә Давуд падшаһа көмәк етмәсиндән нә өјрәнирик?\n6 Әсрләр сонра Јеһова Давуд падшаһа көмәк етмәк үчүн Бәрзиллајдан истифадә етмишди. Давуд вә адамлары Абсаламдан гачанда «аҹ-сусуз, јорғун» идиләр. Һәмин вахт аһыл јашында олан Бәрзиллај диҝәрләри илә бирҝә һәјатыны тәһлүкәјә атараг Давуда вә адамларына көмәк әли узатмышды. Бәрзиллај дүшүнмәди ки, јашына ҝөрә артыг Јеһова үчүн јарарлы дејил. Әксинә, Аллаһын хидмәтчиләринин еһтијаҹыны гаршыламаг үчүн әлиндән ҝәлән сәхавәти ҝөстәрди (2 Ишм. 17:27—29). Бундан өзүмүзә һансы дәрси ҝөтүрә биләрик? Јеһова истәр бизим әразимиздә, истәрсә дә башга өлкәдә јашајан садиг бәндәләринин әсас тәләбатларыны өдәмәк үчүн, јашымыздан асылы олмајараг, һәр биримиздән истифадә едә биләр (Мәс. 3:27, 28; 19:17). Һәтта биз онларын гајғысына шәхсән гала билмәсәк дә, үмумдүнја ишинә ианә едә биләрик. Бу пуллар баҹы-гардашларымыза көмәк етмәк үчүн еһтијаҹ дујулан заманда вә јердә истифадә олунаҹаг (2 Кор. 8:14, 15; 9:11).\n7. Јеһова Шәмундан неҹә истифадә етмишди вә бу мәлумат бизи неҹә руһландырыр?\n7 Јеһова Јерусәлимдә јашајан Шәмун адлы јашлы кишијә вәд вермишди ки, о, Мәсиһи ҝөрмәјинҹә өлмәјәҹәк. Бу вәд сөзсүз ки, Шәмуну чох руһландырмышды, чүнки о, узун илләр иди Мәсиһи ҝөзләјирди. Онун иман вә дөзүмү мүкафатсыз галмады. Бир ҝүн «Шәмун мүгәддәс руһун тәсири илә» мәбәдә ҝәлир. Орада көрпә Исаны ҝөрүр. Јеһова Шәмундан истифадә едәрәк Мәсиһ олаҹаг бу көрпә барәдә пејғәмбәрлик верир (Лука 2:25—35). Еһтимал ки, Шәмунун өмрү Иса Мәсиһин хидмәтә башладығы вахты ҝөрмәјә јетмәди, амма она нәсиб олан шәрәфә ҝөрә гәлби шүкранла долу иди. Ҝәләҹәкдә исә ону даһа ҝөзәл немәтләр ҝөзләјир! Јени дүнјада бу иманлы киши Исанын идарәчилији алтында јер үзүндәки бүтүн инсанларын неҹә мүбарәк олаҹағына шаһид олаҹаг (Јар. 22:18). Биз дә Јеһовадан алдығымыз истәнилән тәјината ҝөрә миннәтдарыг.\n8. Јеһова Барнәба кими, биздән дә неҹә истифадә едә биләр?\n8 Ерамызын биринҹи әсриндә Јусиф адлы сәхавәтли бир киши Јеһованын ондан руһани ишләрдә истифадә етмәсинә һазыр иди (Һәв. 4:36, 37). Ҝөрүнүр, Јусиф башгаларыны јахшы тәсәлли етдији үчүн һәвариләр ону «тәсәлли оғлу» мәнасыны верән Барнәба дејә чағырырдылар. Шаул әввәлләр јығынҹаглары тәгиб етдијинә ҝөрә мәсиһи оландан сонра баҹы-гардашларын бир чоху она јахынлашмаға горхурду. Амма истиганлы Барнәба Шаулун дадына јетмишди. Һәр һалда, Шаул она хејирхаһлығына ҝөрә чох миннәтдар иди (Һәв. 9:21, 26—28). Сонралар Јерусәлимдәки ағсаггаллар узаг Сурија Антакјасында јашајан баҹы-гардашлары руһландырмаға еһтијаҹ ҝөрәндә, сизҹә, кими ҝөндәрдиләр? Барнәбаны! Онлар сечимләриндә јанылмамышдылар. Охујуруг ки, Барнәба «һамыны Ағаја үрәкдән, мәтанәтлә садиг галмаға чағырды» (Һәв. 11:22—24). Ејнилә бу ҝүн дә, Јеһова бизә диндашларымыз үчүн «тәсәлли оғлу» олмаға көмәк едә биләр. Мисал үчүн, о бизим васитәмизлә әзизләрини итирәнләрә тәсәлли верә биләр. Јахуд сәһһәтиндә проблем олан вә ја депрессијадан әзијјәт чәкән диндашымыза зәнҝ едиб, јахуд баш чәкиб бир-ики кәлмә хош сөз демәјә тәшвиг едә биләр. Јеһованын Барнәба кими, сиздән дә истифадә етмәсинә шәраит јарадаҹагсыныз? (1 Салон. 5:14).\n9. Јеһованын Василиј гардаша јахшы ағсаггал олмаға көмәк етмәсиндән нә өјрәнирик?\n9 Јеһова Василиј адлы бир гардаша јахшы ағсаггал олмаға көмәк едиб. Гардаш 26 јашында ағсаггал тәјин олунанда горхурду ки, јығынҹаға, хүсусилә дә һәјатынын чәтин анларыны јашајан баҹы-гардашлара руһани ҹәһәтдән көмәк едә билмәјәҹәк. Амма о, тәҹрүбәли ағсаггалларын вә Мәсул Гардашлар үчүн Мәктәбин сајәсиндә чох дәјәрли тәлим алды. Василиј гардаш пүхтәләшмәк үчүн вар ҝүҹү илә чалышырды. Мисал үчүн, о, гаршысына кичик мәгсәдләр гојмушду. Мәгсәдләринә бир-бир чатдыгҹа горхуларыны ашырды. О дејир: «О вахтлар мәни горхудан шејләри инди бөјүк севинҹлә едирәм. Баҹыја вә ја гардаша тәсәлли вермәк үчүн Јеһованын көмәји илә мүнасиб ајә тапанда севинҹимин һәдди-һүдуду олмур». Әзиз гардашлар, сиз дә Василиј гардаш кими, Јеһованын сиздән истифадә етмәсинә шәраит јаратсаныз, О, сизә јығынҹагда даһа бөјүк мәсулијјәтләрин өһдәсиндән ҝәлмәк баҹарығы верәҹәк.\nЈЕҺОВА ГАДЫНЛАРДАН НЕҸӘ ИСТИФАДӘ ЕТМИШДИ?\n10. Абигајил нә етмишди вә онун нүмунәсиндән нә өјрәнирик?\n10 Талут падшаһын әлиндән гачан Давуд вә адамларынын көмәјә еһтијаҹы вар иди. Давудун адамлары Набал адлы варлы бир исраиллидән она бир аз јемәк вермәсини истәјир. Онлар сәһрада Набалын сүрүләрини горудуглары үчүн ондан көмәк истәмәјә чәкинмир. Амма худбин Набал онлара јардым етмәкдән имтина едир. Бундан әсәбиләшән Давуд Набалы вә онун евиндәки бүтүн кишиләри гырмаг нијјәтинә дүшүр (1 Ишм. 25:3—13, 22). Лакин Набалын ҝөзәл олдуғу гәдәр дә ағыллы олан арвады Абигајил бөјүк шүҹаәт ҝөстәрир. О, Давудун ајагларына дүшүб ону гисас алмагдан, ган төкмәкдән сахламаға чалышыр. Мүлајим шәкилдә она һәр шеји Јеһованын өһдәсинә бурахмағы мәсләһәт ҝөрүр. Абигајилин һәлимлији вә ағыллы давранмасы Давудун үрәјини фәтһ едир. О баша дүшүр ки, Абигајили Јеһова ҝөндәриб (1 Ишм. 25:23—28, 32—34). Абигајил өзүндә јетишдирдији хүсусијјәтләр сајәсиндә Јеһова үчүн јарарлы иди. Ејнилә, өзләриндә бәсирәт јетишдирән вә нәзакәтли шәкилдә мәсләһәт вермәји өјрәнән баҹылар да Јеһова үчүн јарарлы олуб аиләләрини вә јығынҹагдакылары мөһкәмләндирә биләр (Мәс. 24:3; Тит. 2:3—5).\n11. Сәллум гызлары нә етмишди вә бу ҝүн кимләр онлардан өрнәк алыр?\n11 Әсрләр өнҹә Јерусәлим диварларынын бәрпасында Јеһова бир чохларындан истифадә етмишди. Онларын арасында Сәллум гызлары да вар иди (Нәһ. 2:20; 3:12). Аталарынын башчы олмасына бахмајараг, онлар һәвәслә белә бир ағыр вә тәһлүкәли иши ҝөрүрдүләр (Нәһ. 4:15—18). Сәллум гызлары бу иши ҝөрмәји шәнләринә сығышдырмајан тәгуһлуларын әсилзадәләриндән неҹә дә фәргләнирдиләр! (Нәһ. 3:5). Лајиһәнин ҹәми 52 ҝүнә тамамландығыны ҝөрәндә Сәллум гызларынын неҹә севиндијини тәсәввүр етмәк олар! (Нәһ. 6:15). Бизим дөврүмүздә дә баҹылар мүгәддәс хидмәтин хүсуси нөвүндә — Јеһоваја һәср олунан биналарын тәмир вә тикинтисиндә севә-севә иштирак едирләр. Онларын баҹарығы, шөвгү, сәдагәти бу ишин һәјата кечмәсиндә ваҹиб рол ојнајыр.\n12. Јеһова Табитәдән истифадә етдији кими, биздән дә неҹә истифадә едә биләр?\n12 Јеһова Табитәни чохлу хејирхаһ ишләр ҝөрмәјә, хүсусилә дә дуллара әл тутмаға тәшвиг едирди (Һәв. 9:36). Чох хејирхаһ вә сәхавәтли олдуғу үчүн Табитә өләндә чохлары кәдәрә гәрг олмушду. Лакин һәвари Бутрус ону дирилдәндә онлар чох севинмишди (Һәв. 9:39—41). Табитәнин һадисәсиндән нә өјрәнирик? Ҝәнҹләр, јашлылар, кишиләр, гадынлар, бир сөзлә, һәр биримиз диндашларымызын рифаһы үчүн нәләрсә едә биләрик (Ибр. 13:16).\n13. Јеһова Рут адлы утанҹаг бир баҹыдан неҹә истифадә етмишди вә баҹы һансы нәтиҹәјә ҝәлиб?\n13 Рут адлы утанҹаг бир баҹы хүсуси тәјинатлы мүждәчи олмаг истәјирди. Ҝәнҹ јашларында о, бир-бир бүтүн евләрә ҹәлд шәкилдә буклет пајлајырды. Рут дејир ки, бу иши ҝөрмәкдән зөвг алырды. Амма инсанлара Аллаһын Падшаһлығы һагда данышмаг онун үчүн әсл мүбаризә иди. Утанҹаглығына бахмајараг, Рут 18 јашында өнҹүл олур. 1946-ҹы илдә Ҝөзәтчи Гүлләсинин Мүгәддәс Китаб Мәктәби Ҝиладда тәһсил алыр, даһа сонра Һавај вә Јапонијада хидмәт едир. Јеһова ондан хош хәбәри бу өлкәләрдә јајмаг үчүн чох истифадә етмишди. Тәхминән 80 ил хидмәтдә иштирак едән Рут баҹы дејир: «Јеһова һәмишә ҝүҹ-гүввәт мәнбәјим олуб. О, утанҹаглығымын өһдәсиндән ҝәлмәјә көмәк едиб. Тамамилә әминәм ки, Јеһова Она етибар едән һәр бир кәси јарарлы едә биләр».\nГОЈ ЈЕҺОВА СИЗИ ИСТӘДИЈИ КӘС ЕТСИН\n14. Колослулара 1:29 ајәсинә әсасән, Јеһоваја јарарлы олмаг үчүн нә етмәлијик?\n14 Тарих боју Јеһова хидмәтчиләрини чохлу мүхтәлиф роллары иҹра етмәјә јарарлы едиб. Бәс ирадәсини јеринә јетирмәк үчүн сизи һансы саһәдә истифадә едәҹәк? Чох шеј сизин нә гәдәр иш ҝөрмәјә һазыр олмағыныздан асылыдыр. (Колослулара 1:29 ајәсини охујун.) Јеһова ирадәсини јеринә јетирмәк үчүн сиздән сәриштәли мүждәчи, габилијјәтли мүәллим, јахшы тәсәлли верән, баҹарыглы ишчи, ҝөзәл дост, бир сөзлә, ким истәсә едә биләр, јетәр ки, буна имкан верин.\nЈЕҺОВА ФӘАЛИЈЈӘТ ҜӨСТӘРМӘЈИНИЗ ҮЧҮН ГӘЛБИНИЗДӘ АРЗУ ОЈАДАҸАГ ВӘ ҜҮҸ ВЕРӘҸӘК ФИЛИППИЛИЛӘРӘ 2:13\nЈеһова ирадәсини јеринә јетирмәк үчүн сизи сәриштәли мүждәчи, габилијјәтли мүәллим, јахшы тәсәлли верән, баҹарыглы ишчи, ҝөзәл дост, бир сөзлә, ким истәсә едә биләр (14—16 абзаслара бахын)\n15. 1 Тимутијә 4:12, 15 ајәләринә әсасән, бу ҝүн ҝәнҹ гардашлар Јеһованын онлара һансы саһәдә көмәк етмәси үчүн јалвармалыдыр?\n15 Бәс јеткинлик јашына јетишән гардашлар барәдә нә демәк олар? Енержи долу гардашларын үзәрләринә јығынҹаг хидмәтчиси мәсулијјәти ҝөтүрүб јығынҹаға көмәк етмәсинә бөјүк еһтијаҹ вар. Бир чох јығынҹагларда ағсаггалларын сајы јығынҹаг хидмәтчиләринин сајындан чохдур. Әзиз ҝәнҹ гардашлар, өзүнүздә әлавә мәсулијјәтләр ҝөтүрмәк истәји ојада биләрсиниз? Һәрдән бәзи гардашлар дејир: «Тәблиғчи олмаг мәни гане едир». Әҝәр сиз дә бу фикирдәсинизсә, Јеһоваја јалварын ки, сиздә јығынҹаг хидмәтчиси олмаг истәји ојатсын вә Она хидмәт етмәк үчүн әлиниздән ҝәләни етмәјә сизә ҝүҹ версин (Ваиз 12:1). Сизин көмәјинизә еһтијаҹымыз вар! (1 Тимутијә 4:12, 15 ајәләрини охујун.)\n16. Јеһовадан нә диләмәлијик вә нә үчүн?\n16 Јеһова нијјәтини һәјата кечирмәк үчүн сизә истәнилән кәс олмаға көмәк едә биләр. Одур ки, Онун ишини ҝөрмәк үчүн гәлбиниздә арзу ојатмасыны вә сизә еһтијаҹ дујдуғунуз ҝүҹү вермәсини диләјин. Ҝәнҹ, јахуд јашлы олмағыныздан асылы олмајараг, вахтынызы, ҝүҹүнүзү вә баҹарыгларынызы Јеһованы уҹалтмаг үчүн истифадә един (Ваиз 9:10). Јеһоваја хидмәтдә даһа чох иш ҝөрмәк кими ҝөзәл имкан јарананда, буну баҹармајаҹағыныздан горхдуғунуз үчүн фүрсәти әлдән вермәјин. Мәһәббәтли Атамыза лајиг олдуғу шәрәфи вермәкдә азаҹыг пајымызын олмасы белә, бизим үчүн бөјүк шәрәфдир!\nЈеһова она хидмәт етмәјимиз үчүн бизи неҹә јарарлы едир?\nМәгаләдә хүсусилә кимләрин нүмунәси сизин вәзијјәтинизә охшардыр вә нәјә ҝөрә?\nҜәнҹ гардашлар үрәкләриндә һансы истәји ојатмаға тәшвиг олунур?\nНӘҒМӘ 127 Неҹә инсан олмалыјам?\n^ абз. 5 Јеһоваја истәдијиниз гәдәр хидмәт едә билмирсиниз? Онун үчүн һәлә дә јарарлы олуб-олмадығынызы билмәк истәјирсиз? Јохса әксинә, Јеһоваја хидмәтдә даһа чох шеј етмәјинизә еһтијаҹ олмадығыны дүшүнүрсүнүз? Јеһова ирадәсини јеринә јетирмәјимиз үчүн истәдији кәс олаг дејә, һәм гәлбимиздә арзу ојатмаға, һәм дә ҝүҹ вермәјә гадирдир. Мәгаләдә Јеһованын буну һансы јолларла етдијини өјрәнәҹәјик.\n^ абз. 3 Һәвари Булусун мәктубу биринҹи әсрдәки мәсиһиләрә үнванланса да, онун сөзләри Јеһованын бүтүн хидмәтчиләринә аиддир.\n1919. Јүз ил әввәл\nАллаһын һөкмләри. О, һәмишә өнҹәдән хәбәрдар едир?\nАхырзаманын ахырында Рәббин ишиндә чох чалышын\n«Бөјүк мүсибәт» заманы садиг галын!\nЈеһоваја там сәдагәт ҝөстәрин\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Октјабр 2019\nҜӨЗӘТЧИ ГҮЛЛӘСИ (ТӘЛИМ НӘШРИ) Октјабр 2019


Q=4	C=4	SS=1	LS=0	PS=0	DC=1	LC=0	SD=0	BS=1	G0=136	G1=103	G2=41	DLID=az_RU	BODY=Аллаһын Сөзүндән истифадә ет. О ҹанлыдыр! | Тәлим\nХидмәтдә сөзүмүзүн кәсәрини неҹә артыра биләрик?\nБуклетләр илк вә тәкрар башчәкмә заманы Мүгәддәс Китаб ајәләрини истифадә етмәјә бизи неҹә тәшвиг едир?\nХидмәтә һазырлашаркән Павелин нүмунәсини неҹә тәглид едә биләрик?\n1, 2. Јеһова Мусаја һансы тапшырығы верди вә ону нәјә әмин етди?\nТӘСӘВВҮР ЕТ КИ, сән јер үзүндә јашајан ән гүввәтли һөкмдарын гаршысында Јеһованын халгы адындан данышмалысан. Һансы һиссләри кечирәрдин? Ола билсин, сәни һәјәҹан бүрүјәр вә горхудан әлин-ајағын әсәрди. Сөһбәтә неҹә һазырлашардын? Күлли-Ихтијар Аллаһын нүмајәндәси кими сөзләрини даһа да кәсәрли етмәк үчүн нә едәрдин?\n2 Муса пејғәмбәр мәһз белә бир вәзијјәтлә үзләшмишди. Јеһова «јер үзүндә јашајан бүтүн адамлардан даһа итаәткар» олан бу инсана демишди ки, о, фиронун һүзуруна чыхмалы вә Аллаһын халгыны Мисир көләлијиндән азад етмәлидир (Сај. 12:3). Һадисәләрин ҝедишаты ҝөстәрир ки, фирон әдәбсиз вә өзүндәнразы бир адам иди (Чых. 5:1, 2). Бунунла белә, Јеһова истәјирди ки, Муса ҝедиб фирондан бир нечә милјон гулун өлкәдән чыхмасына изин вермәсини тәләб етсин. Буна ҝөрә дә Мусанын Јеһоваја: «Ахы мән кимәм ки, фиронун јанына ҝедиб Исраил өвладларыны Мисирдән чыхарым?» — суалыны вермәси баша дүшүләндир. Ола билсин, Муса өзүнү бу иш үчүн мүнасиб олмајан вә баҹарыгсыз һесаб едирди. Амма Јеһова: «Мән сәнинләјәм», — сөзләри илә әмин етди ки, о тәк дејил (Чых. 3:9—12).\n3, 4. а) Мусаны горхудан нә иди? б) Мусанын үзләшдији һансы охшар вәзијјәтлә үзләшә биләрсән?\n3 Бәс Мусаны горхудан нә иди? Ҝөрүнүр, онун үрәјинә даммышды ки, фирон ону Јеһова Аллаһын елчиси кими гәбул етмәјәҹәк вә ја сајмајаҹаг. Ола билсин, Мусаны бир шеј дә нараһат едирди: бирдән онун өз халгы онлары Мисирдән чыхармаг үчүн Аллаһын ону сечдијинә инанмады. Елә буна ҝөрә дә о, Јеһовадан сорушду: «Бәлкә онлар мәнә инанмајараг сөзүмә гулаг асмајыб “Рәбб сәнә ҝөрүнмәјиб” дејәҹәкләр?» (Чых. 3:15—18; 4:1).\n4 Јеһованын Мусаја дедији сөзләрдән вә сонра баш верән һадисәләрдән һәр биримиз чох шеј ҝөтүрә биләрик. Дүздүр, ола билсин, сән һеч вахт јүксәк вәзифәли дөвләт мәмуру гаршысында дајанмамысан. Бәс елә олубму ки, ади инсанлар гаршысында белә Аллаһ вә Онун Падшаһлығы һагда данышмаға чәкинәсән? Онда Мусанын әһвалатындан чох шеј өјрәнә биләрсән.\n«СӘНИН ӘЛИНДӘКИ НӘДИР?»\n5. Јеһова Мусаја әламәт олараг нә верди вә бу, она неҹә тәсир етди? (Мәгаләнин әввәлиндәки шәклә бах.)\n5 Муса сөзләринә әһәмијјәт верилмәјәҹәјинә даир үрәјиндәки горхуну дилә ҝәтирдикдән сонра Аллаһ ону үзләшәҹәји мүнасибәтә һазырлады. «Чыхыш» китабына әсасән һадисә белә ваге олду: «Рәбб Мусаја деди: “Сәнин әлиндәки нәдир?” О деди: “Әса”. Рәбб деди: “Ону јерә ат”. Муса ону јерә атды вә әса илан олду. Муса онун габағындан гачды. Рәбб Мусаја деди: “Әлини узадыб онун гујруғундан тут”. Муса әлини узадыб тутанда о јенә әлиндә әса олду. Сонра Рәбб деди: “Бу әламәт она ҝөрәдир ки, Исраиллиләр... Рәббин сәнә ҝөрүндүјүнә инансынлар”» (Чых. 4:2—5). Бәли, Муса бу әламәтин сајәсиндә ҝәтирдији хәбәрин Јеһовадан олдуғуну сүбут едә биләҹәкди. Аллаһын ҝүҹү илә әсанын ҹанлы бир шејә чеврилмәсиндән ҝүҹлү бир әламәт ола билмәзди. Бу мөҹүзә Мусанын сөзләринин кәсәрини артыраҹаг вә она арха дуранын Јеһова олдуғуна шүбһә јери гојмајаҹагды. Буна ҝөрә дә Јеһова она деди: «Бу әсаны әлинә ҝөтүр; онунла әламәтләр ҝөстәрәҹәксән» (Чых. 4:17). Әлиндә Аллаһын она сәлаһијјәт вердијинин сүбуту олан Муса ирәли чыхыб һәгиги Аллаһы Онун халгы вә фирон гаршысында гәтијјәтлә тәмсил едә биләрди (Чых. 4:29—31; 7:8—13).\n6. а) Тәблиғ едәркән әлимиздә нә олмалыдыр вә нәјә ҝөрә? б) Нәјә әсасән дејә биләрик ки, «Аллаһын сөзү ҹанлы вә гүдрәтлидир»?\n6 Башгаларына Мүгәддәс Китаб хәбәрини чатдыраркән бизә дә ејни суал верилә биләр: «Сәнин әлиндәки нәдир?» Чох вахт дәрһал истифадә едә биләк дејә әлимиздә Мүгәддәс Китаб олур. Бәзиләри Мүгәддәс Китаба ади китаб кими јанашсалар да, Јеһова бизимлә мәһз бу илһамланмыш Кәламы васитәсилә данышыр (2 Пет. 1:21). Орада Аллаһын Өз Падшаһлығы васитәсилә һәјата кечирәҹәји вәдләрдән бәһс едилир. Елә бу сәбәбдән һәвари Павел јазмышды: «Аллаһын сөзү ҹанлы вә гүдрәтлидир». (Ибраниләрә 4:12 ајәсини оху.) Јеһованын бүтүн вәдләри һәмишә јеринә јетиб вә јетәҹәк дә (Јешаја 46:10; 55:11). Инсан Јеһованын Кәламы илә бағлы бу факты дәрк етсә, онда охудуглары онун һәјатына ҝүҹлү тәсир едә биләр.\n7. «Һәгигәт сөзүнү» неҹә дүзҝүн өјрәдә биләрик?\n7 Бәли, Јеһова әлимизә ҹанлы Кәлам вериб. Онунла биз чатдырдығымыз хәбәрин етибарлы вә Аллаһдан олдуғуну сүбут едә биләрик. Ибраниләрә јаздығы мәктубдан сонра Павелин Тимотеји вар гүввәси илә чалышыб «һәгигәт сөзүнү дүзҝүн [өјрәтмәјә]» тәшвиг етмәси һеч дә тәәҹҹүблү дејил (2 Тим. 2:15). Бәс биз Павелин мәсләһәтини неҹә јеринә јетирә биләрик? Бизи динләјән инсанларын үрәјинә тәсир едәҹәк мүвафиг ајәләри охумагла. 2013-ҹү илдә чыхан буклетләр бу ишдә бизә көмәк етмәк үчүн тәртиб олунуб.\nМҮВАФИГ АЈӘЛӘРИ ОХУ\n8. Бир хидмәт нәзарәтчиси јени буклетләр һагда нә демишди?\n8 Бу јени буклетләрин һамысынын тәртибаты ејнидир. Буна ҝөрә дә онлардан бирини истифадә етмәји өјрәнмәклә һамысыны истифадә етмәји өјрәнмиш олуруг. Онларын истифадә гајдасы асандыр. Һавај адаларындан (АБШ) олан бир хидмәт нәзарәтчиси јазмышды: «Биз гыса бир мүддәтдә бу јени вәсаитләрин һәм евдән-евә, һәм дә иҹтимаи шаһидлик заманы неҹә еффектив олдуғуну ҝөрдүк». О ҝөрдү ки, бу буклетләрин тәртибаты инсанлары даһа чох ҹәлб едир вә ҝөзәл сөһбәтә јол ачыр. Буклетләрин өн сәһифәсиндәки суал вә она верилән бир нечә ҹаваб гардаша бу гәнаәтә ҝәлмәјә көмәк едиб. Чүнки инсанлар сәһв ҹаваб верәҹәкләриндән горхмурлар.\n9, 10. а) Буклетләр Мүгәддәс Китаб ајәләрини охумаға неҹә көмәк едир? б) Сән һансы буклетдән даһа сәмәрәли истифадә едирсән вә нәјә ҝөрә?\n9 Һәр буклет мүвафиг ајәни охумаға көмәк едир. Мәсәлән, ҝөтүрәк «Дәрд-сәр нә вахтса битәҹәк?» адлы буклети. Һәмсөһбәтинин бу суала «бәли», «хејр» вә ја «ола билсин» ҹавабларындан бирини вермәсиндән асылы олмајараг, әлавә нәсә демәдән икинҹи сәһифәдәки «Мүгәддәс Китабда нә дејилир?» башлығыны вә алтындакы Вәһј 21:4 ајәсини оху.\n10 Ејнилә, «Мүгәддәс Китаб һагда нә фикирләширсиниз?» адлы буклети дә тәгдим едәркән инсанын буклетин үзүндәки һансы ҹавабы сечмәсинин фәрги јохдур. Садәҹә вәрәги чевириб белә дејә биләрсән: «Мүгәддәс Китабда дејилир ки, “Мүгәддәс Јазылардакы һәр кәлмә Аллаһ тәрәфиндән илһамланмышдыр”». Сонра әлавә едә биләрсән: «Ҝәлин ҝөрәк орада даһа нә дејилир». Сонра өз Мүгәддәс Китабыны ач вә 2 Тимотејә 3:16, 17 ајәләрини там оху.\n11, 12. а) Јени буклетләр хидмәтдә сәмәрәли олмаға неҹә көмәк едә биләр? б) Буклетләрин васитәсилә тәкрар башчәкмәјә һазырлаша биләрсән?\n11 Буклетдән даһа нә гәдәр охујуб мүзакирә едәҹәјин һәмсөһбәтинин мүнасибәтиндән асылыдыр. Буклети садәҹә вермәкдәнсә, јахшы олар ки, бир нечә Мүгәддәс Китаб ајәси охујасан. Әҝәр илк ҝәлишин заманы јалныз бир вә ја ики ајә охуја билмисәнсә, ҝәлән дәфә мүзакирәни давам етдирә биләрсән.\n12 Һәр буклетин арха сәһифәсиндә «Дүшүнүн» башлығы алтында суал вә ајәләр вар, бунлары тәкрар башчәкмә заманы мүзакирә едә биләрсән. Мәсәлән, «Ҝәләҹәк барәдә нә фикирләширсиниз?» буклетиндә «Аллаһ јер үзүндә шәраити јахшылыға доғру неҹә дәјишәҹәк?» суалы, еләҹә дә Матта 6:9, 10 вә Даниел 2:44 ајәләри ҝәтирилир. «Өлүләрин дирилмәси мүмкүндүрмү?» буклетиндә исә «Инсан нәјә ҝөрә гоҹалыр вә өлүр?» суалы вә Јарадылыш 3:17—19 вә Ромалылара 5:12 ајәләри ҝәтирилир.\n13. Мүгәддәс Китаб өјрәнмәсинә башламаг үчүн буклетләрдән неҹә истифадә етмәк олар?\n13 Буклетләрдән истифадә едәрәк Мүгәддәс Китаб өјрәнмәсинә башлаја биләрсән. Марагланан буклетин сон сәһифәсиндә олан QR коду скан етмәклә сајтымыза дахил ола вә Мүгәддәс Китаб өјрәнмәсинә башламаг гәрарына ҝәлә биләр. Бу буклетләр һәмчинин «Илаһи мүждә» брошүрасындакы мүвафиг фәслә јөнәлдир. Мәсәлән, «Дүнја кимин әлиндәдир?» буклети бу брошүранын 5-ҹи фәслинә, «Аиләнин хошбәхтлији нәдән асылыдыр?» буклети исә 9-ҹу фәслинә јөнәлдир. Буклетләри бу ҹүр истифадә етмәклә илк вә тәкрар башчәкмәдә Мүгәддәс Китабдан еффектив шәкилдә истифадә едә биләрсән. Беләҹә, чохлу Мүгәддәс Китаб өјрәнмәсинә башламаг олар. Хидмәтдә Аллаһын Кәламындан еффектив шәкилдә истифадә етмәк үчүн даһа нә едә биләрсән?\nИНСАНЛАРЫ МАРАГЛАНДЫРАН МӨВЗУЛАРЫ МҮЗАКИРӘ ЕТ\n14 Павелин әсас мәгсәди хидмәтдә «даһа чох адам»а шаһидлик етмәк иди. (1 Коринфлиләрә 9:19—23 ајәләрини оху.) Павел истәјирди ки, «јәһудиләри,.. Ганунун һөкмү алтында оланлары,.. ганунсузлары,.. зәифләри» бу јола ҝәтирсин. Буна ҝөрә дә о, «һәр ҹүр адам үчүн һәр шеј [олду] вә һәр фүрсәтдән истифадә [етди] ки, һеч олмаса кимисә хилас едә [билсин]» (Һәв. иш. 20:21). Бәс биз, Павел кими, әразимиздә олан «һәр ҹүр инсан»а һәгигәти чатдырмаг үчүн нә едә биләрик? (1 Тим. 2:3, 4).\n15 Һәр ај «Бизим Падшаһлыг Хидмәтимиз»дә ҝәтирилән тәгдимәләри истифадә ет. Амма әҝәр јашадығын әразидә инсанлары диҝәр мөвзулар марагландырырса, она даир тәгдимә һазырла. Әразидәки мүһит, инсанлар вә онлары даһа чох нараһат едән мөвзулар һагда дүшүн. Сонра мүвафиг ајә тап. Бир рајон нәзарәтчиси инсанларын диггәтини Мүгәддәс Китаба јөнәлтмәклә бағлы өзүнүн вә һәјат јолдашынын тәҹрүбәсини бөлүшүр: «Әксәр инсанлар гыса вә конкрет данышдығымызы ҝөрәндә, һеч олмаса, бир ајә охумаға имкан верир. Саламлашдыгдан сонра габагҹадан ачдығымыз ајәни охујуруг». Ҝәл хидмәтдә истифадә едә биләҹәјин бәзи мөвзулары, суаллары вә ајәләри мүзакирә едәк.\nХидмәтдә Мүгәддәс Китабдан вә буклетләрдән еффектив шәкилдә истифадә едирсән? (8—13-ҹү абзаслара бах)\n16. Јешаја 14:7 ајәсини хидмәтдә неҹә истифадә едә биләрсән?\n16 Әҝәр асајишин тез-тез позулдуғу әразидә јашајырсанса, белә суал верә биләрсән: «Сизҹә, елә бир вахт олаҹагмы ки, биз хәбәрләрдән: “Инди исә бүтүн дүнја сакитлик вә раһатлыг ичиндә севинҹдән ҹошур”, — сөзләрини ешидәк?» Мүгәддәс Китабын Јешаја 14:7 ајәсиндә сөһбәт мәһз бундан ҝедир. Әслиндә, Мүгәддәс Китабда ҝәләҹәкдә сүлһүн олаҹағына илә бағлы Аллаһын чохлу вәдләри вар». Сонра бу вәдләрдән бирини Мүгәддәс Китабдан охумағы тәклиф ет.\n17. Сөһбәт заманы Матта 5:3 ајәсиндән неҹә истифадә едә биләрсән?\n17 Јашадығын әразидә кишиләр аиләләрини доландырмаға чәтинлик чәкирләрсә, сөһбәтә бу суалла башлаја биләрсән: «Аиләсини хошбәхт етмәк үчүн киши нә гәдәр пул газанмалыдыр?» Ҹавабы динләдикдән сонра белә де: «Бир чох кишиләр бундан гат-гат чох пул газаныр, амма јенә дә аиләләрини гане едә билмирләр. Бәс аиләнин, әслиндә, нәјә еһтијаҹы вар?» Сонра Матта 5:3 ајәсини оху вә Мүгәддәс Китабы арашдырмағы тәклиф ет.\n18. Инсанлара тәсәлли вермәк үчүн Јеремја 29:11 ајәсиндән неҹә истифадә едә биләрик?\n18 Ишдир әразиндәки инсанлар тәбии фәлакәтлә үзләшибләрсә, тәгдимәни белә башлаја биләрсән: «Сизә тәсәлли вермәк үчүн ҝәлмишәм. (Јеремја 29:11 ајәсини оху.) Ҝөрдүјүмүз кими, Аллаһ бизә саламатлыг, «үмидли бир ҝәләҹәк» вермәк истәјир. Мәҝәр Онун бизә ҝөзәл һәјат бәхш етмәк истәдијини билмәк хош дејил? Ҝәлин ҝөрәк бу неҹә баш верәҹәк». Сонра диггәти «Илаһи мүждә» брошүрасындан мүнасиб фәслә јөнәлт.\n19. Диндар адамларла сөһбәт едәркән Вәһј 14:6, 7 ајәләрини неҹә истифадә едә биләрсән?\n19 Диндар инсанларын јашадығы әразидә сөһбәтә белә суалла башлаја биләрсән: «Әҝәр мәләк сизинлә данышсајды, онун дедикләрини едәрдиниз? (Вәһј 14:6, 7 ајәләрини оху.) Бурада мәләк дејир ки, “Аллаһдан горхун,.. ҝөјү, јери... јарадана тәзим един”. Бәс сизҹә, Аллаһдан горхмаг нә демәкдир?» Ҹавабы динләдикдән сонра миннәтдарлығыны билдир вә Ганунун тәкрары 6:2 ајәсини оху. Орада дејилир: «Өмрүн боју сән, оғлун, нәвәләрин сәнә бујурдуғум Онун бүтүн гајда вә әмрләринә әмәл етмәклә Аллаһын Рәбдән горх ки, өмрүн узун олсун». Сонра әлавә едә биләрсән: «Ҝөрдүјүмүз кими Аллаһдан горхмаг Онун әмрләринә әмәл етмәк демәкдир. Лакин чохлары ән ваҹиб әмри, “Аллаһын Рәбби бүтүн гәлбинлә... сев” әмрини билмирләр». Аллаһы севдијимизи неҹә ҝөстәрә биләҹәјимизи мүзакирә етмәк үчүн вахт тәјин ет.\n20. а) Ҝәнҹләрә Аллаһын адыны ҝөстәрмәк үчүн Сүлејманын мәсәлләри 30:4 ајәсиндән неҹә истифадә едә биләрик? б) Бу мөвзу илә бағлы еффектив шәкилдә истифадә етдијин башга һансы ајә вар?\n20 Ҝәнҹләрлә сөһбәтә белә башлаја биләрсән: «Сизә бир ајә охумаг истәјирәм. Бурада олдугҹа ваҹиб суаллар вар. (Сүлејманын мәсәлләри 30:4 ајәсини оху.) Бу сөзләри һеч бир инсана шамил етмәк олмаз, бунлары јалныз Јараданымыза аид етмәк олар *. Бәс Аллаһын адыны һарадан билә биләрик? Мәмнунијјәтлә сизә бу ады Мүгәддәс Китабдан ҝөстәрәрәм».\nХИДМӘТДӘ ӘСАС ЈЕРИ АЛЛАҺЫН КӘЛАМЫНА ВЕР\n21, 22. а) Мүгәддәс Китаб ајәләри инсанларын һәјатыны неҹә дәјишә биләр? б) Хидмәтдә оларкән нәјә гәтијјәтлисән?\n21 Билмәк олмаз гаршымыздакы инсан сечдијимиз ајәјә неҹә јанашаҹаг. Мәсәлән, Австралијада ики тәблиғчи ҝәнҹ бир гадынын гапысыны дөјүр. Онлардан бири ондан: «Аллаһын адыны билирсиниз?» — дејә сорушур вә Мәзмур 83:18 ајәсини охујур. Гадын дејир: «Мәни һејрәт бүрүмүшдү! Онлар ҝедән кими, 56 километр аралыда јерләшән китаб мағазасына ҝедиб Мүгәддәс Китабын диҝәр тәрҹүмәләриндә вә лүғәтдә Аллаһын адынын олуб-олмадығыны јохладым. Онун адынын Јеһова олдуғуна әмин олдугдан сонра фикирләшдим ки, ҝөрәсән, билмәдијим даһа нәләр вар». Чох кечмәмиш, о вә ҝәләҹәк һәјат јолдашы Мүгәддәс Китаб өјрәнмәсинә башлајыр вә бир гәдәр сонра вәфтиз олунурлар.\n22 Аллаһын Кәламы өз охуҹуларынын һәјатыны дәјишир вә Јеһованын ҹанлы вәдләринә иман һасил едир. (1 Салоникилиләрә 2:13 ајәсини оху.) Мүгәддәс Китаб хәбәри инсанын үрәјинә тәсир етмәк үчүн дејә биләҹәјимиз истәнилән сөздән даһа гүввәтлидир. Елә буна ҝөрә дә һәр фүрсәтдә Аллаһын Кәламындан истифадә етмәлијик. Чүнки о ҹанлыдыр!\n^ абз. 20 «Ҝөзәтчи гүлләси»нин 1989-ҹу ил 15 ијун сајынын 23-ҹү сәһифәсиндә јерләшән «Охуҹуларын суаллары» рубрикасына (рус.) бах.


Q=18	C=11	SS=6	LS=0	PS=2	DC=6	LC=0	SD=0	BS=0	G0=36	G1=16	G2=5	DLID=az_RU	BODY=Бәләмин ешшәји данышыр | Ушаглар үчүн Мүгәддәс Китаб һекајәләри\nБәләмин ешшәји данышыр\nИсраиллиләр артыг 40 илдир ки, сәһрададыр. Онлар чохлу ҝүҹлү шәһәрләри мәғлуб едибләр. Инди онлар Вәд олунмуш дијара ҝирән әрәфәдә Иордан чајынын шәргиндә јерләшән Муаб дүзәнлијиндә дүшәрҝә салыблар. Муаб падшаһы Балаг горхур ки, торпаглары әлиндән чыхар. Буна ҝөрә дә о, Бәләм адлы бир нәфәри исраиллиләрә ләнәт јағдырмасы үчүн Муаба дәвәт едир.\nАнҹаг Јеһова Бәләмә дејир: «Исраиллиләри ләнәтләмә». Бәләм Муаба ҝетмәкдән имтина едир. Балаг падшаһ ону икинҹи дәфә чағырыр вә сөз верир ки, нә истәсә она верәҹәк. Бәләм јенә дә имтина едир. Сонра Аллаһ она дејир: «Онларла ҝедә биләрсән, анҹаг нә десәм, ону да демәлисән».\nБәләм ешшәјинә миниб ҹәнуба, Муаба доғру јол алыр. О гәрар верир ки, Јеһова нә дејир-десин, ҝедиб исраиллиләри ләнәтләјәҹәк. Јолда дүз үч дәфә Јеһованын мәләји онун габағыны кәсир. Бәләм мәләји ҝөрмүр, амма ешшәк мәләји ҝөрүр. Биринҹи дәфә ешшәк јолдан чыхыб баға ҝирир. Икинҹи дәфә һасара доғру ҝедир вә Бәләмин ајағы дивара сыхылыр. Үчүнҹү дәфә исә ешшәк јолун ортасында јерә отурур. Һәр дәфә дә Бәләм ешшәји чомагла дөјүр.\nАхырда Јеһова ешшәјин дилини ачыр. Ешшәк Бәләмдән сорушур: «Нијә мәни дөјүрсән?» Бәләм ҹаваб верир: «Мәни доламысан? Гылынҹым олсајды, сәни өлдүрәрдим». Ешшәк дејир: «Нечә илдир сәни белимдә дашыјырам. Һеч әввәлләр белә шеј етмишәм?»\nСонра Јеһова иҹазә верир ки, Бәләм мәләји ҝөрсүн. Мәләк она дејир: «Јеһова сәнә демәди ки, исраиллиләри ләнәтләмә?» Бәләм ҹаваб верир: «Ҝүнаһкарам. Дала гајыдарам». Анҹаг мәләк она дејир: «Муаба ҝет. Бир шәртлә ки, јалныз Јеһованын дедијини онлара де».\nБәләм бу һадисәдән өзүнә дәрс чыхарыр? Хејр. Бу һадисәдән сонра Бәләм үч дәфә исраиллиләри ләнәтләмәјә ҹәһд едир, анҹаг Јеһова һәр дәфә онлара хејир-бәрәкәт јағдырыр. Нәһајәт, исраиллиләр Муаба һүҹум едиб, Бәләми өлдүрүрләр. Мәҝәр Бәләм әввәлҹәдән Јеһованын сөзүнә гулаг ассајды, ахыры јахшы олмазды?\n«Өзүнүзү һәр ҹүр тамаһкарлыгдан горујун, чүнки инсанын вар-дөвләти башындан ашыб-дашса да, һәјаты бундан асылы дејил» (Лука 12:15)\nСуаллар: Бәләм нијә Муаба ҝедир? Јолда нә баш верир?\nСајлар 22:1—24:25; 31:8; Нәһәмја 13:2; 2 Бутрус 2:15, 16; Јәһуда 11


Q=10	C=10	SS=0	LS=0	PS=0	DC=0	LC=0	SD=0	BS=0	G0=6	G1=6	G2=5	DLID=az_RU	BODY=Һәр ил мүбарәк Рамазан ајынын сонунҹу ҹүмә ҝүнү өнәмли ислами һадисәнин баш вердији ҝүндүр.\nҺәр ил мүбарәк Рамазан ајынын сонунҹу ҹүмә ҝүнү өнәмли ислами һадисәнин баш вердији ҝүндүр. Бу һадисә “Гүдс ҝүнү” адланыр вә Фәләстин мәсәләсинә бөјүк тәсир гојду. Белә ки, буҝүн артыг Фәләстин һансыса әрәб тајфасынын мәсәләси дејил, үмуми олараг ислам дүнјаснын әһәмијјәтли мәсәләләриндәндир.\nİмам Хомејни (р) бу ҝүнү мәзлум Фәләстин халгына Исраил режими өнүндә дәстәк олараг тәјин етди. О буҝүнү Фәләстин ишғалыны, 1948-ҹу илдә баш верән “Никбәт”, даһа сонра баш верән “Нәксә” ҝүнүнү, Гүдс вә халгына гаршы олунан зүлмләри хатырлатсын дејә тәјин етди. Сионист режиминин АБШ-ын вә Авропа өлкәләринин дәстәји илә инсанлығыа сығмајан бүтүн ҹинајәтләринә етираз ҝүнү олараг тарихдә гејд олунду.\nБүтүн чәтинликләрә бахмајараг “Гүдс ҝүнү” тәшкил олунан јүрүјүшләрдә иштирак етмәк Сионист режиминин ҹинајәтләринә гаршы мүгавимәт вә мүбаризәнин давам етмәсинин ҝөстәриҹисидир. Бу аддымлар дүнјаја бу месажы верир ки, Фәләстинин азад олунмасы инкар олунмаз бир һәгигәтдир, мүгавимәт вә мүбаризә һәдәфинә чатана вә Фәләстин торпагларыны там азад едәнә гәдәр давам едәҹәкдир.\n1915 дәфә бахылыб


Q=26	C=6	SS=0	LS=13	PS=13	DC=0	LC=0	SD=0	BS=1	G0=14	G1=11	G2=7	DLID=az_RU	BODY=2 Салнамәләр 8 | Онлајн Мүгәддәс Китаб | Јени дүнја тәрҹүмәси\n2 Салнамәләр 8:1—18\nСүлејманын диҝәр тикинти лајиһәләри (1—11)\nМәбәддә мүгәддәс хидмәт (12—16)\nСүлејман падшаһын ҝәмиләри (17, 18)\n8 Сүлејман Јеһованын евини вә өз евини ијирми илә тикди.+ 2 Сонра Һирамын+ вердији шәһәрләри бәрпа едиб исраиллиләри орада мәскунлашдырды. 3 Сүлејман Һәмәс-Собаһа һүҹум едиб ораны әлә кечирди. 4 О, сәһрадакы Тадмуру вә Һәмәсдә+ тикдији анбар шәһәрләрини+ бәрпа етди. 5 Јухары вә Ашағы Бејт-Һуруну,+ ҹәфтәли дарвазалары олан гала-шәһәрләрини, 6 Баалаты+, өзүнүн анбар шәһәрләрини, арабалар үчүн ајрылан шәһәрләри,+ сүвариләр үчүн ајрылан шәһәрләри инша етди. О һәмчинин Јерусәлимдә, Ливанда вә бүтүн сәлтәнәтиндә көнлү истәдији һәр шеји тикди. 7 Исраилли олмајан һетләрдән, амориләрдән, фәризиләрдән, һивиләрдән, јәбусиләрдән+ сағ галанлары,+ 8 онларын өлкәдә јашајан нәсилләрини — исраиллиләрин мәһв етмәдији адамларын һамысыны+ Сүлејман көлә кими ишләтди. Бу, индијәдәк беләдир.+ 9 Амма исраиллиләрдән һеч кими өз ишиндә гул кими ишләтмәди.+ Онлар дөјүшчү идиләр, јавәр, арабачы вә сүвариләрин башчысы идиләр.+ 10 Сүлејман падшаһын ишләринә 250 нәзарәтчи башчылыг едир, ишчиләрә нәзарәт едирди.+ 11 Сүлејман фиронун гызыны+ Давуд шәһәриндән чыхарыб онун үчүн тикдији евә ҝәтирди.+ О деди: «О, мәним арвадым олса да, Исраил падшаһы Давудун евиндә јашамамалыдыр, чүнки Јеһованын сандығынын олдуғу јерләр мүгәддәсдир».+ 12 Сонра Сүлејман ејванын+ габағында дүзәлтдији Јеһованын гурбанҝаһы+ үзәриндә Јеһоваја јандырма гурбанлары ҝәтирди.+ 13 О, ҝүндәлик тәгдимәләри вә шәнбә ҝүнләри+, тәзә ај мәрасимләри+, илдә үч дәфә гејд олунан бајрамларла+ — Мајасыз чөрәк бајрамы+, Һәфтәләр бајрамы+ вә Чардаглар бајрамы+ илә бағлы Мусанын вердији ҝөстәришләрә ујғун олараг, гурбанлар ҝәтирирди. 14 Һәмчинин о, атасы Давудун тәсис етдији гајдаја әсасән, каһин бөлүкләрини+ өз мөвгеләринә, лавилиләри ҝүндәлик гајдаја ҝөрә каһинләрин јанында Аллаһы мәдһ етмәјә+ вә хидмәт етмәјә гојду. Һәр дарвазаја бөлүкләринә ҝөрә кешикчиләр тәјин етди.+ Чүнки Аллаһ адамы Давуд белә бујурмушду. 15 Онлар һәр мәсәләдә, анбарларла бағлы мәсәләләрдә падшаһын каһинләрә вә лавилиләрә вердији әмрә риајәт етдиләр. 16 Јеһованын евинин тәмәли гојуландан+ тикинти гуртарана гәдәр Сүлејман бүтүн ишләри јахшы тәшкил етмишди. Беләҹә, Јеһованын евинин иншасы баша чатды.+ 17 Һәмин вахт Сүлејман Әзјун-Гәбәрә+ вә Әдум мәмләкәтиндә, дәниз саһилиндә јерләшән Елата+ ҝетди.+ 18 Һирам+ хидмәтчиләри васитәсилә она ҝәмиләр вә тәҹрүбәли дәнизчиләр ҝөндәрирди. Онлар Сүлејманын хидмәтчиләри илә Офирә+ ҝедир вә орадан Сүлејман падшаһа 450 талант* гызыл ҝәтирирдиләр.+\n2 Салнамәләр 8


Q=5	C=5	SS=1	LS=0	PS=0	DC=1	LC=0	SD=0	BS=3	G0=192	G1=132	G2=42	DLID=az_RU	BODY=Мәликә Әстәр ағылла давранды | Әсил иман\nОН АЛТЫНҸЫ ФӘСИЛ\nО, ағылла, ҹәсарәтлә вә фәдакарҹасына давранды\n1-3. а) Әстәр шаһын тахтына јахынлашдыгҹа һансы һиссләри кечирир? б) Шаһ Әстәрин дәвәтсиз ҝәлишинә неҹә јанашыр?\nӘСТӘР үрәји дөјүнә-дөјүнә шаһ тахтына јахынлашыр. Шуш сарајындакы бөјүк отаг сүкута гәрг олуб. Елә сакитликдир ки, Әстәр һәтта аста-аста атдығы аддымларын сәсини, мәликә палтарынын хышылтысыны ешидир. Нә сарајын әзәмәти, нә ҝөзәл сүтунлар, нә дә Ливан сидрләриндән дүзәлмиш нахышлы таван онун диггәтини чәкмир. Онун бүтүн диггәти тахтда отуран шәхсә ҹәмләниб. Мәликәнин һәјаты бу шәхсин әлиндәдир.\n2 Әстәр јахынлашдыгҹа шаһ она бахыр вә гызыл әсасыны она тәрәф узадыр. Бу ади жест Әстәр үчүн һәјат демәкдир. Бу жест ҝөстәрир ки, дәвәтсиз ҝәлдијинә бахмајараг, шаһ Әстәри әфв едир. Әстәр тахта јахынлашыр вә миннәтдарлыг әламәти олараг әсанын уҹуна тохунур (Әст. 5:1, 2).\nӘстәр мәрһәмәтинә ҝөрә шаһа миннәтдарлыг едир\n3 Һәр шеј шаһ Аһашверошун чох зәнҝин вә гүдрәтли олдуғундан хәбәр верир. О дөврдә Фарс һөкмдарынын либасы мүасир пулла јүз минләрлә доллара бәрабәр иди. Әстәр әринин ҝөзләриндә, аз да олса, бир истилик дујур. Әри ону севир. О, Әстәрә дејир: «Еј мәликә Әстәр, нә исә олуб? Нә диләјин вар? Һәтта сәлтәнәтимин јарысыны истәсән, сәнә вериләҹәк!» (Әст. 5:3).\n4. Әстәри гаршыда һансы чәтинликләр ҝөзләјир?\n4 Халгыны мәһвдән гуртармаг үчүн Әстәрин шаһын һүзуруна ҝәлмәји артыг онун иманлы вә ҹәсарәтли олдуғуну ҝөстәрир. Амма ән бөјүк чәтинликләр һәлә габагдадыр. Әстәр гүрурлу шаһы инандырмалыдыр ки, онун ән етибарлы мәсләһәтчиси мәнфур адамдыр, онун мәликәсинин халгыны гырмаг үчүн шаһа јалан данышыб. Ҝөрәсән, Әстәр буну неҹә едәҹәк? Биз онун иманындан нә өјрәнирик?\nО, ағылла давранды\n5, 6. а) Әстәр Ваиз 3:1, 7 ајәләриндә јазылдығы кими, нә едир? б) Әстәрин ағыллы гадын олдуғу нәдән ҝөрүнүр?\n5 Әстәр мәсәләни һамынын јанында шаһа ачыб данышаҹаг? Белә етсә, Әстәр шаһы алчалтмыш олар, мәсләһәтчиси Һәмана исә бүтүн иддиалары тәкзиб етмәк үчүн вахт газандырар. Ҝәлин ҝөрәк Әстәр неҹә давраныр. Әстәрдән әсрләр әввәл јашамыш Сүлејман пејғәмбәр јазмышды: «Һәр шејин өз вахты вар,.. сусмағын өз вахты, данышмағын өз вахты» (Ваиз 3:1, 7). Сөзсүз ки, аталығы Мәрдәһај ушаглыгдан Әстәрә бу кими ҝөзәл шејләри ашыламышды. Буна ҝөрә дә Әстәр баша дүшүр ки, данышмаг үчүн мүнасиб бир вахт сечмәк лазымдыр.\n6 Әстәр шаһа дејир: «Әҝәр шаһа хошдурса, бу ҝүн бујуруб Һәманла бирҝә шаһын шәнинә һазырладығым зијафәтә ҝәлсин» (Әст. 5:4). Шаһ разылашыр вә Һәманын далынҹа адам ҝөндәрир. Ҝөрүрсүнүз, Әстәр неҹә ағылла давраныр? Әстәр әринин ләјагәтинә һөрмәт едир вә мәсәләни шаһа данышмаг үчүн мүнасиб јер, мүнасиб вахт сечир. (Мәсәлләр 10:19 ајәсини оху.)\n7, 8. Әстәрин биринҹи зијафәти неҹә кечир вә нәјә ҝөрә о, мәсәләни шаһа ачыб данышмаға тәләсмир?\n7 Шүбһәсиз ки, Әстәр бу зијафәтә чох јахшы һазырлыг ҝөрүб. Истәјир ки, һәр шеј әринин үрәјинҹә олсун. Сүфрәјә әһвал-руһијјәни галдырмаг үчүн әла шәраб гојулуб (Зәб. 104:15). Зијафәт Аһашверошун чох хошуна ҝәлир вә о, јенә дә Әстәрдән нә диләдијини сорушур. Дејәсән, инди данышмағын вахтыдыр.\n8 Әстәр исә белә фикирләшмир. О, шаһла Һәманы сабаһ гураҹағы зијафәтә дәвәт едир (Әст. 5:7, 8). Нәјә ҝөрә Әстәр ҝүнү ҝүнә сатыр? Гејд етдијимиз кими, Әстәрин халгы өлүмлә үз-үзә иди. Һәман шаһдан сәлаһијјәт алыб бүтүн јәһудиләри гырмаг барәдә фәрман чыхармышды. Буна ҝөрә дә Әстәр шаһла данышмаг үчүн мүнасиб вахт сечмәлидир, ахы мәсәлә өлүм-дирим мәсәләсидир. О сәбир едиб ҝөзләјир вә әринә нә гәдәр һөрмәт етдијини бир даһа ҝөстәрмәк истәјир.\n9. Нәјә ҝөрә сәбир ҝөзәл хүсусијјәтдир вә биз сәбирли олмагда Әстәрдән неҹә өрнәк ала биләрик?\n9 Сәбир ҝөзәл хүсусијјәтдир, амма һәр адамда олмур. Әстәр халгы үчүн чох нараһат иди, сөзсүз ки, мәсәләни шаһа тез бир заманда ачыб данышмаг истәјирди, лакин о сәбир едиб мәгамыны ҝөзләди. Биз ондан чох шеј өјрәнә биләрик. Вахташыры биз дә мүәјјән проблемләрин шаһиди олуруг. Әҝәр проблемин һәлли үчүн сәлаһијјәт саһибинә мүраҹиәт етмәк истәјириксә, Әстәрдән өрнәк алараг сәбирли олмалыјыг. Мәсәлләр 25:15 ајәсиндә јазылыб: «Сәбирлә сәркәрдә фәтһ едиләр. Һәлим дил дашы да јумшалдар». Әстәрин әһвалатындан ҝөрдүјүмүз кими, әҝәр биз дә сәбирлә мәгамы ҝөзләсәк вә мүлајим данышсаг, һәтта даш гәдәр сәрт адамы да јумшалда биләрик. Ҝөрәсән, Јеһова Аллаһ Әстәрин сәбирли вә ағыллы һәрәкәтинә бәрәкәт верди?\nСәбир әдаләтә апаран јолдур\n10, 11. а) Зијафәтдән чыхандан сонра Һәманын кефини нә позур? б) Арвады вә достлары Һәмана нә мәсләһәт ҝөрүрләр?\n10 Әстәрин сәбри ҝөзәл һадисәләрә јол ачыр. Һәман зијафәтдән кефи көк, дамағы чағ чыхыр. О дүшүнүр ки, шаһла мәликә ондан чох разыдыр. Һәман сарај дарвазасындан чыханда Мәрдәһајы ҝөрүр. О, һәлә дә она баш әјмир. Өтән фәсилдән ҝөрдүјүмүз кими, Мәрдәһајын Һәмана баш әјмәмәси һөрмәтсизликдән ирәли ҝәлмир, о, өз виҹданына вә Јеһова Аллаһла мүнасибәтинә ҝөрә белә едир. Һәман исә һирсиндән алышыб-јаныр (Әст. 5:9).\n11 Һәман арвадына вә достларына Мәрдәһајын она һөрмәтсизлик етдијини данышыр. Онлар да мәсләһәт ҝөрүрләр ки, 22 метр һүндүрлүјүндә дирәк гојдурсун вә сонра шаһдан рүсхәт алыб Мәрдәһајы орадан асдырсын. Бу фикир Һәманын ағлына батыр, о, дәрһал әмр едиб дирәк гојдурур (Әст. 5:12—14).\n12. Нәјә ҝөрә шаһ дөвләт сәнәдләрини охумағы бујурур вә о, нәдән хәбәр тутур?\n12 Бу ҝеҹә шаһын һәјатында гејри-ади ҝеҹә олур. Мүгәддәс Китабда јазылана ҝөрә, шаһын јухусу гачыр. Шаһ әмр едир ки, дөвләт сәнәдләрини ҝәтириб һүзурунда охусунлар. Сәнәдләр охунан заман вахтилә шаһа гаршы һазырланмыш суи-гәсд барәдә мәлумат да охунур. Һәмин һадисә, суи-гәсдчиләрин јахаланыб едам едилмәси шаһын јадына дүшүр. Бирдән шаһын хатиринә бу суи-гәсди ашкара чыхаран адам, Мәрдәһај ҝәлир. «Бу ишинә ҝөрә Мәрдәһај һансы шәрәфә вә шана лајиг ҝөрүлүб?» — дејә хәбәр алыр. Ҹаваб белә олур: «Она һеч нә верилмәјиб». (Әстәр 6:1—3 ајәләрини оху.)\n13, 14. а) Һадисәләр неҹә ҹәрәјан едир? б) Һәманын арвады илә достлары она нә дејирләр?\n13 Шаһ бу иши јолуна гојмаг истәјир. Буна ҝөрә дә сорушур ки, һәјәтдә әјанлардан кимсә вар, ја јох. Сән бир ишә бах, һәјәтдә Һәман дуруб. Ҝөрүнүр, һөвсәләси чатмајыб, сәһәр тездән ҝәлиб ки, Мәрдәһајы едам етдирмәк үчүн шаһдан изин алсын. Амма Һәман ағзыны ачмаға маҹал тапмамыш шаһ ондан сорушур: «Шаһын һөрмәт ҝөстәрмәк истәдији адам үчүн нә едилмәлидир?» Һәман елә билир ки, шаһ ону нәзәрдә тутур. Буна ҝөрә дә үрәјиндән кечән ән ҝөзәл шејләри садалајыр: әјнинә шаһ либасы ҝејиндирсинләр, шаһын миндији атын үстүндә бүтүн Шушу ҝәздирсинләр вә шәнинә уҹадан тәрифләр сөјләсинләр. Амма шаһ Мәрдәһајы шәрәфләндирмәк истәдијини дејәндә Һәманын үзүндәки ифадәни ҝөзүнүзүн габағына ҝәтирин. Бәс Мәрдәһајын шәнинә тәрифләри ким сөјләјәҹәк? Елә Һәманын өзү! (Әст. 6:4—10).\n14 Бу, Һәман үчүн рүсвајчылыгдыр. Амма о, көнүлсүз дә олса, шаһын әмрини јеринә јетирир вә дилхор һалда евинә тәләсир. Арвады илә достлары баш верәнләри ешидәндә она дејирләр ки, бу, пис әламәтдир, бу ҝедишлә о, Мәрдәһаја бата билмәјәҹәк (Әст. 6:12, 13).\n15. а) Әстәрин сәбри нәјә јол ачды? б) Нәјә ҝөрә сәбирлә Јеһова Аллаһы ҝөзләмәлијик?\n15 Әстәрин сәбир едиб даһа бир ҝүн ҝөзләмәси Һәманын мәһвинә јол ачды. Сизҹә, шаһын јухусунун гачмасына Јеһова Аллаһ сәбәб ола билмәзди? (Мәс. 21:1). Мүгәддәс Китаб бизи Аллаһы сәбирлә ҝөзләмәјә чағырыр. (Микә 7:7 ајәсини оху.) Әҝәр биз Јеһова Аллаһа ҝүвәниб Ону ҝөзләјәриксә, онда Аллаһ проблемләримизи биздән гат-гат јахшы һәлл едәҹәк.\nО, ҹәсарәтлә данышыр\n16, 17. а) Әстәр шаһла нә заман данышмаг гәрарына ҝәлир? б) Әстәр Ваштидән нә илә фәргләнир?\n16 Әстәр даһа шаһын сәбрини тарыма чәкмәк истәмир. Икинҹи дәфә гурдуғу зијафәтдә һәр шеји ачыб шаһа данышмаг гәрарына ҝәлир. Бәс нә вахт данышса, јахшы олар? Зијафәт заманы шаһ јенә дә Әстәрдән нә диләдијини сорушур (Әст. 7:2). Инди данышмаг олар.\n17 Јәгин Әстәр әввәлҹә үрәјиндә Јеһова Аллаһа дуа едир вә сонра шаһа дејир: «Әҝәр мән шаһын илтифатыны газанмышамса вә шаһа хошдурса, хаһишим будур ки, шаһ мәнә һәјат бәхш етсин, диләјим будур ки, халгыма гыјмасын» (Әст. 7:3). Әстәр бу сөзләрлә ҝөстәрир ки, шаһын чыхардығы һәр бир һөкмә һөрмәтлә јанашыр. О, әввәлки мәликә Вашти кими әрини һөрмәтдән салмыр (Әст. 1:10—12). Үстәлик, шаһы Һәман кими адама инандығы үчүн тәнгид етмир. Әксинә, шаһа јалварыр ки, ону өлүмдән гуртарсын.\n18. Әстәр нараһатчылығыны шаһа неҹә билдирир?\n18 Бу сөзләри ешидәндә шаһы, санки, илдырым вурур. Ҝөрәсән, ким ҹүрәт едиб онун мәликәсинин һәјатына гәсд етмәк истәјир? Әстәр дејир: «Чүнки биз, мән вә халгым гырғына, өлүмә, мәһвә сатылмышыг. Әҝәр көләлијә сатылсајдыг, сусардым. Бу фәлакәтә јол верилсә, шаһ зијан чәкәҹәк» (Әст. 7:4). Фикир верин ки, Әстәр шаһа һәр шеји ачыб данышыр, һәмчинин шаһа дејир ки, онлары гул-гарабаш кими сатсајдылар, сусуб данышмазды. Әстәр јәһудиләрин гырғыны барәдә суса билмәз, чүнки бу гырғынын һәтта шаһа зәрәри олаҹаг.\n19. Биз Әстәрдән нә өјрәнирик?\n19 Биз Әстәрдән ваҹиб бир шеј өјрәнирик. Әҝәр јахын адамымызла, јахуд сәлаһијјәт саһиби илә ҹидди проблем барәдә данышмаг истәјириксә, онда сәбирли, һөрмәтҹил олмалы вә ачыг данышмалыјыг (Мәс. 16:21, 23).\n20, 21. а) Әстәр Һәманын пахырыны неҹә үзә чыхарыр вә бу, шаһа неҹә тәсир едир? б) Һәманын пахыры үзә чыханда о, горхусундан нә едир?\n20 Шаһ сорушур: «Буна ким ҹүрәт едиб?! Кимдир о адам? Һаны о?» Әстәр бармағыны тушлајыб дејир: «Һәмин адам, һәмин јағы дүшмән, бу залым Һәмандыр!» Орталыға өлүм сүкуту чөкүр. Һәманын ҹанына вәлвәлә дүшүр. Шаһын гәзәбдән пөртмүш сифәтини ҝөзүнүзүн габағына ҝәтирин. Етибарлы мәсләһәтчиси ону алдадараг онун өз әли илә севимли арвадынын өлүмүнә һөкм чыхарыб. Шаһ гејзлә јериндән галхыб сакитләшмәк үчүн сарај бағчасына чыхыр (Әст. 7:5—7).\nӘстәр горхмадан Һәманы ифша едир\n21 Пахыры үзә чыхан Һәман горхусундан мәликәнин ајагларына дүшүр. Шаһ гајыдыб отаға ҝирәндә ҝөрүр ки, Һәман Әстәрин узандығы тахта дөшәниб она јалварыр. Шаһ гәзәбләниб гышгырыр: «Бу, һәлә бир мәликәни зорлајаҹаг, өзү дә мәним өз евимдә?!» Бу сөзләр Һәмана охунмуш өлүм һөкмүдүр. Дәрһал онун үзүнү өртүб апарырлар. Әјанлардан бири шаһа дејир ки, Һәман Мәрдәһајы асмаг үчүн дирәк гојдуруб. Онда шаһ әмр едир ки, һәмин дирәкдән Һәманын өзүнү ассынлар (Әст. 7:8—10).\n22. Әстәрдән нәдә өрнәк алырыг?\n22 Бизә елә ҝәлә биләр ки, јашадығымыз бу әдаләтсиз дүнјада һагг-әдаләт тапмаг гејри-мүмкүндүр. Бәлкә, сиздә дә һәрдән белә фикир јараныр. Әстәр һеч вахт руһдан дүшмүрдү, һеч вахт үмидини үзмүрдү, инамыны итирмирди. Вахты чатанда о, ҹәсарәтлә һаггын мүдафиәсинә галхды вә галан иши Јеһова Аллаһын өһдәсинә бурахды. Ҝәлин биз дә белә едәк! Аллаһ бу ҝүн дә һәмин Аллаһдыр. О, инди дә Һәман кими пис вә һијләҝәр адамлары өзләринин газдығы гујуја салмаға гадирдир. (Зәбур 7:11—16 ајәләрини оху.)\nО, Јеһова Аллаһ вә халгы уғрунда фәдакарлыг етди\n23. а) Шаһ Мәрдәһајла Әстәри неҹә мүкафатландырыр? б) Јагубун өлүм ајағында Бинјаминлә бағлы дедији сөзләр неҹә јеринә јетди? (« Пејғәмбәрлик јеринә јетди» адлы чәрчивәјә бах.)\n23 Нәһајәт шаһ Мәрдәһајын ким олдуғуну өјрәнир. Мәрдәһај јалныз онун һәјатыны өлүмдән гуртармыш адам дејил, о һәм дә Әстәрин аталығыдыр. Аһашверош Мәрдәһајы Һәманын јеринә баш вәзир гојур. Һәманын евини, вар-дөвләтини Әстәрә верир, Әстәр дә евә нәзарәти Мәрдәһаја тапшырыр (Әст. 8:1, 2).\n24, 25. а) Нәјә ҝөрә Әстәрин үрәји һәлә дә нараһатдыр? б) Әстәр икинҹи дәфә һәјатыны неҹә тәһлүкәјә атыр?\n24 Мәрдәһајла Әстәрин башынын үстүнү алан тәһлүкә артыг совушуб. Јәгин инди Әстәр раһат нәфәс ала биләр. Амма хејр! О, тәкҹә өзүнү фикирләшмир. Һәманын јәһудиләри гырмаг һагда вердији фәрман империјанын дөрд бир тәрәфинә ҝөндәрилиб. Һәман бу нијјәтини һәјата кечирмәк үчүн мүнасиб вахт тәјин етмәк мәгсәдилә Пур, јәни пүшк атмышды. Јәгин ки, бу, фалчылығын бир нөвү иди (Әст. 9:24—26). Фәрманын иҹрасына һәлә бир нечә ај вар, амма јенә дә тәләсмәк лазымдыр. Бәс бу тәһлүкәнин габағыны алмаг мүмкүндүр?\n25 Әстәр јенә дә һәјатыны тәһлүкәјә атараг шаһын чағырышы олмадан онун һүзуруна ҝедир. О ағлаја-ағлаја әринә јалварыр ки, бу ағыр һөкмү ләғв етсин. Амма Фарс һөкмдарынын ады илә верилән фәрман ләғв едилә билмәз (Дән. 6:12, 15). Бу сәбәбдән шаһ Әстәрлә Мәрдәһаја изин верир ки, јени фәрман тәртиб етсинләр. Бу фәрмана ҝөрә, јәһудиләр өзләрини мүдафиә едә биләрләр. Чапарлар империјанын һәр тәрәфиндә јашајан јәһудиләрә бу хош хәбәри чатдырырлар. Беләҹә, јәһудиләр үчүн үмид шәфәги парлајыр (Әст. 8:3—16). Тәсәввүр един: Фарс империјасында јашајан бүтүн јәһудиләр јени фәрманы ешидиб дөјүшә һазырлашырлар. Бәс ордулар Аллаһы Јеһова Өз халгына көмәк едәҹәк? (1 Ишм. 17:45).\nӘстәрлә Мәрдәһај Фарс империјасында јашајан јәһудиләрә бәјанат ҝөндәрир\n26, 27. а) Аллаһ халгына дүшмәнләри үзәриндә неҹә зәфәр газандырыр? б) Һәманын оғулларынын гәтлә јетирилмәси илә һансы пејғәмбәрлик јеринә јетди?\n26 Јәһудиләри гырмаг үчүн тәјин олунан ҝүн чатанда онлар һазыр дајанырлар. Һәтта бир чох фарс мәмурлары Мәрдәһајын баш вәзир олдуғуну ешидәндә јәһудиләрин мүдафиәсинә галхыр. Јеһова Аллаһ халгына бөјүк зәфәр газандырыр. Аллаһ бүтүн дүшмәнләри исраиллиләрә тәслим едир ки, онлар даһа Онун халгына һеч нә едә билмәсинләр * (Әст. 9:1—6).\n27 Һәманын мәнфур оғуллары јашаја-јашаја Мәрдәһаја онун евини идарә етмәк асан олмазды. Одур ки, Һәманын он оғлунун һамысы гәтлә јетирилир (Әст. 9:7—10). Бунунла да Мүгәддәс Китабда јазылмыш пејғәмбәрлик јеринә јетир. Аллаһ узун илләр габаг демишди ки, халгына дүшмән кәсилән әмалигәләр тамамилә мәһв едиләҹәк (Ган. 25:17—19). Јәгин ки, Һәманын оғуллары бу мәнфур халгын сон нүмајәндәләриндән иди.\n28, 29. а) Нәјә ҝөрә демәк олар ки, исраиллиләрин савашмасы Аллаһын нијјәти иди? б) Нәјә ҝөрә Әстәр бизим үчүн ҝөзәл өрнәкдир?\n28 Ҝәнҹ Әстәрин үзәринә бөјүк мәсулијјәт дүшмүшдү. Мәсәлән, о, мүһарибә вә едамла бағлы фәрманлар вермәли олмушду. Бу, һеч дә асан дејилди. Лакин Јеһова Аллаһын нијјәтинин јеринә јетмәси үчүн Онун халгыны мәһвдән гуртармаг лазым иди. Бүтүн бәшәрин үмиди олан вәд едилмиш Мәсиһ мәһз Исраил халгындан төрәјәҹәкди (Јар. 22:18). Бу ҝүн Аллаһа ибадәт едән инсанлар билирләр ки, Иса Мәсиһ јер үзүндә оланда давамчыларына дөјүшмәји гадаған етмишди (Мәт. 26:52).\n29 Бунунла белә, биз мәсиһиләр бу ҝүн руһани мүһарибәдә дөјүшүрүк. Дүшмәнимиз Шејтан иманымызы мәһв етмәк үчүн әлиндән ҝәләни едир. (2 Коринфлиләрә 10:3, 4 ајәләрини оху.) Нә јахшы ки, Әстәр кими өрнәјимиз вар. Ҝәлин онун кими, биз дә ағыллы, сәбирли, ҹәсарәтли олаг, фәдакарҹасына Аллаһын халгынын мүдафиәсинә галхаг. Вә бу јолла иманымызы сүбут едәк.\nӘстәрлә бағлы суаллар\nНәјә ҝөрә Мәрдәһај Әстәрин бүтпәрәстә әрә ҝетмәсинә изин вермишди?\nБәзи алимләрин фикринҹә, Мәрдәһај өз хејрини ҝүдән адам иди вә ад-сан үчүн Әстәрин шаһа әрә ҝетмәсини истәјирди. Лакин онун кими мөмин бир инсан белә евлилији дәстәкләмәзди (Ган. 7:3). Јәһуди рәвајәтинә ҝөрә, Мәрдәһај бу евлилијә гаршы чыхмышды. Амма Аллаһа бәрабәр тутулан мүстәбид шаһын һакимијјәти алтында јашадыглары үчүн вә јаделли олдуглары үчүн чох шеј онларын әлиндә дејилди. Сонралар мәлум олду ки, Јеһова Аллаһ бу евлиликдән Өз халгыны мәһвдән гуртармаг үчүн бир васитә кими истифадә етди (Әст. 4:14).\nНәјә ҝөрә «Әстәр» китабында Јеһова Аллаһын адына раст ҝәлмирик?\nЧох еһтимал ки, «Әстәр» китабыны Мәрдәһај јазыб. Ола билсин, бу китаб Јерусәлимә апарылмаздан әввәл фарс сәнәдләри арасында сахланылырды. Әҝәр бу китабда Јеһова Аллаһын ады јазылсајды, онда фарс аллаһларына ибадәт едәнләр ону мәһв едә биләрдиләр. Бу китабда Јеһова Аллаһын ады чәкилмәсә дә, шүбһә јохдур ки, О, бурада јазылан һадисәләрдә иштирак едиб. Мараглыдыр ки, бу китабын орижинал ибрани мәтниндә дөрд јердә Аллаһын адына акростих шәклиндә раст ҝәлинир. Бир-биринин ардынҹа ҝәлән сөзләрин баш, јахуд сон һәрфләрини бирләшдирдикдә Аллаһын ады алыныр.\nНәјә ҝөрә демәк олар ки, «Әстәр» китабы тарихи ҹәһәтдән дәгигдир?\nТәнгидчиләр иддиа едирләр ки, «Әстәр» китабы тарихи ҹәһәтдән дәгиг дејил. Амма бәзи алимләр бу китабы јазан шәхсин Фарс империјасынын мемарлығы, адәт-әнәнәләри вә шаһларын һәјаты барәдә әтрафлы мәлуматы олдуғуну гејд едирләр. Дүздүр, бизә ҝәлиб чатан бәзи дүнјәви сәнәдләрдә мәликә Әстәр барәдә һеч бир шеј јазылмајыб. Лакин Әстәрлә јанашы, башга сарај адамлары барәдә дә мәлумат архивдән силиниб. Үстәлик, дүнјәви сәнәдләрдә гејд олунур ки, «Әстәр» китабындакы һадисәләрин баш вердији вахт Мардука (Мәрдәһај адынын фарсҹа еквиваленти) адлы бир нәфәр Шушда сарај әјаны олуб.\n^ абз. 26 Шаһ јәһудиләрә изин вермишди ки, даһа бир ҝүн дөјүшүб дүшмәнләрини гырсынлар (Әст. 9:12—14). Јәһудиләр инди дә адар ајында (февралын ахыры вә мартын әввәли) бу гәләбәни бајрам едирләр. Бу бајрамын ады Пуримдир. Һәман исраиллиләри гырмаг үчүн пүшк атдығына ҝөрә бајрам белә адланыр.\nӘстәрин ағылла даврандығы нәдән ҝөрүнүр?\nӘстәрин сәбри нәјә јол ачды?\nӘстәр халгыны мүдафиә етмәк үчүн һансы ҹәсарәтли вә фәдакар аддымлары атды?\nПејғәмбәрлик јеринә јетди\nӘстәрлә Мәрдәһај Аллаһын халгынын мүдафиәсинә галханда Мүгәддәс Китаб пејғәмбәрлији јеринә јетди. Бу әһвалатдан тәхминән мин ики јүз ил әввәл Јагуб пејғәмбәр Јеһова Аллаһдан илһам алараг оғулларындан бири барәдә демишди: «Бинјамин ҹанавар кими шикарыны дидиб-парчалајаҹаг. Сәһәр өз овуну јејәҹәк, ахшам исә гәнимәт бөлүшдүрәҹәк» (Јар. 49:27). «Сәһәр», јәни Исраил падшаһлығынын башланғыҹында Бинјамин нәслиндән олан падшаһ Талут вә башга иҝидләр Јеһова Аллаһын халгы үчүн дөјүшмүшдүләр. «Ахшам», јәни Исраилин падшаһ сүлаләсинин ҝүнәши батандан сонра Бинјамин гәбиләсиндән олан Әстәрлә Мәрдәһај Јеһова Аллаһын дүшмәнләри үзәриндә гәләбә газанмыш вә Һәманын вар-дөвләтинә саһиб олмагла бир нөв гәнимәти бөлүшдүрмүшдүләр.


Q=40	C=6	SS=0	LS=20	PS=13	DC=0	LC=0	SD=0	BS=1	G0=13	G1=10	G2=6	DLID=az_RU	BODY=Һизгијал 6 | Онлајн Мүгәддәс Китаб | Јени дүнја тәрҹүмәси\nИсраил дағларына гаршы пејғәмбәрлик (1—14)\nИјрәнҹ бүтләр алчалдылаҹаг (4—6)\nОнда биләҹәксиниз ки, Мән Јеһовајам (7)\n6 Мәнә јенә Јеһованын сөзү назил олду: 2 «Еј бәни-адәм, үзүнү Исраил дағларына тутуб онлара гаршы пејғәмбәрлик ет. 3 Онлара белә сөјлә: “Еј Исраил дағлары, Күлли-Ихтијар Јеһованын сөзүнү динләјин. Күлли-Ихтијар Јеһованын дағлара, тәпәләрә, чајлара, дәрәләрә сөзү будур: “Мән үстүнүзә гылынҹ ҝөндәрәҹәјәм, сәҹдәҝаһларынызы* дармадағын едәҹәјәм. 4 Гурбанҝаһларыныз јерлә јексан олаҹаг, бухурданларыныз сындырылаҹаг,+ ҝәбәрдиләнләринизи ијрәнҹ бүтләринизин габағына сәрәҹәјәм.+ 5 Исраиллиләрин ҹәсәдләрини ијрәнҹ бүтләринин габағына сәрәҹәјәм, сүмүкләринизи гурбанҝаһларынызын әтрафына сәпәләјәҹәјәм.+ 6 Мәскунлашдығыныз һәр јердә шәһәрләриниз харабазара дөнәҹәк,+ сәҹдәҝаһларыныз дағыдылаҹаг, виранә галаҹаг.+ Гурбанҝаһларыныз учурулаҹаг, дашы-даш үстдә галмајаҹаг, ијрәнҹ бүтләриниз јох олаҹаг, бухурданларыныз сындырылаҹаг, әлинизин иши һеч олуб ҝедәҹәк. 7 Ҝөзүнүзүн габағында ҹамааты ҝәбәрдиб јерә сәрәҹәкләр.+ Онда биләҹәксиниз ки, Мән Јеһовајам.+ 8 Амма бәзиләринизи сағ сахлајаҹағам. Өлкәләрә сәпәләнәндә бәзиләриниз гылынҹдан ҹаныны гуртараҹаг.+ 9 Сағ галанлар әсир апарылдыглары халгларын арасында јашајанда Мәни јада салаҹаглар.+ Баша дүшәҹәкләр ки, Мәндән дөнән хәјанәткар үрәкләри, ијрәнҹ бүтләринә шәһвәтлә бахан ҝөзләри+ гәлбимә неҹә јара вуруб.+ Онда етдикләри шәр әмәлләрдән, мурдар ишләрдән ијрәнәҹәк, утаныб јерә ҝирәҹәкләр.+ 10 Биләҹәкләр ки, Мән Јеһовајам, башларына бу мүсибәти ҝәтирәҹәјими дејәндә онлары әбәс јерә һәдәләмирдим”.+ 11 Күлли-Ихтијар Јеһова белә дејир: “Әлинизлә башынызы тутун*, ајагларынызы јерә чырпын. Исраил евинин етдији бүтүн шәр ишләрә, мурдар әмәлләрә ҝөрә инләјиб-сызлајын. Чүнки онлар гылынҹдан кечириләҹәкләр, аҹлыгдан, хәстәликдән гырылаҹаглар.+ 12 Узагда оланын аманыны хәстәлик кәсәҹәк, јахында олан гылынҹа туш ҝәләҹәк. Бунлардан гуртулуб сағ галанларынса ахырына аҹлыг чыхаҹаг. Мән бүтүн гәзәбими онларын үстүнә төкәҹәјәм.+ 13 Ҝәбәрәнләрин ҹәсәдләри гурбанҝаһларынын әтрафында,+ һүндүр тәпәләрин башында, дағларын зирвәсиндә, ҝур јарпаглы ағаҹларын алтында, бөјүк ағаҹларын будаглары алтында — ијрәнҹ бүтләрини разы салмаг үчүн әтирли тәгдимәләр ҝәтирдикләри һәр јердә һәмин бүтләрин арасында јерә сәриләҹәк.+ Онда биләҹәксиниз ки, Мән Јеһовајам.+ 14 Әлими онлара гаршы галдырыб өлкәләрини виранә гојаҹағам, бүтүн јашајыш јерләри Диблаһ јахынлығындакы сәһрадан да бош, кимсәсиз галаҹаг. Онда биләҹәкләр ки, Мән Јеһовајам”».\n^ Һәрфән: әлинизи әлинизә вурун. Кәдәр әламәти олараг едилән жест.


Q=71	C=0	SS=0	LS=71	PS=0	DC=0	LC=0	SD=0	BS=1	G0=1	G1=1	G2=1	DLID=az_RU	BODY=АБШ, Франса вә Русија сәфирләринин Шушаја сәфәр етмәдикләринә ҝөз јуман Азәрбајҹандакы секталар Ирана һүрүрләр\niyul 13, 2021 - 7:28 PM Хәбәрин коду : 1160150 Мәнбә : АБНА Хәбәр Аҝентлији Link:\nАТӘТ-ин Минск групунун һәмсәдрләри олан өлкәләрин сәфирләринин Шушаја ҝетмәкдән имтина етмәсинә ҝөз јуманлар, сәсләрини уҹалтмајан јәһуди, пантүркчү, вәһһаби вә саир шејтани секталар бу ҝүнләрдә Имам Хаменеи ҹәнабларынын Бакыдакы нүмајәндәси Сејјид Әли Әкбәр Оҹагнеҹатын вә ИИР сәфиринин Шушаја сәфәрини вә Гәдим Шуша Мәсҹидиндә ибадәт етмәкләрини гынаг објектинә чевирәрәк буну Азәрбајҹан дөвләтинә вә халгына гаршы бөјүк бир мәнфи аддым кими ҝөстәрирләр.\nӘһли Бејт (әлејһимус-сәлам) Хәбәр Аҝентлији –АБНА-нын вердији хәбәрә әсасән, бу ҝүнләрдә, даһа дәгиг десәк ијулун 9-да Азәрбајҹан Республикасы тәрәфиндән рәсмән дәвәт олунмаларына бахмајараг, АБШ, Русија вә Франса сәфирләри, тәшкил едилән Фүзули вә Шуша сәфәринә гатылмагдан имтина етмишләр.\nСөзүҝедән өлкәләрин бу мәсәләдә сәрҝиләдикләри ермәнипәрәст мөвгеләринә рәғмән, һәмин дөвләтләрин реҝионда әсас игтисади тәрәфдашы мәһз Азәрбајҹан олса да лакин онлар бу аддымы атмыш вә Шушанын Азәрбајҹан әразиси олдуғуну инкар етдикләрини долајысы илә бәјан етмишләр.\nУнутмамалыјыг ки, тәкҹә 2019-ҹу илдә Азәрбајҹанын АБШ, Франса вә Русија илә үмуми тиҹарәт дөвријјәси 4 милјард 601 милјон доллар олуб. Ујғун олараг Русија илә 3 милјард 22 милјон, АБШ илә 791 милјон 884 мин вә Франса илә 787 милјон 366 мин долларлыг дөвријјә гејдә алыныб.\nАмма Азәрбајҹанын Иран Ислам Республикасы илә үмуми тиҹарәт дөвријјәси 500 милјон ҹиварында олмасына рәғмән рәсми Теһран Биринҹи Гарабағ Мүһарибәсиндә олдуғу кими Икинҹи Гарабағ Мүһарибәсиндә дә Азәрбајҹан Республикасынын кәнарында јер алыб, һәтта ҹәбһә бөлҝәләриндәки Азәрбајҹан һәрбичиләри үчүн исти ҝејимләрдән тутмуш ағыр силаһлар ҝөндәрмиш вә Азәрбајҹанын әрази бүтөвлүјүнә тәкид едәрәк Азәрбајҹан тәрәфинин бу мүһарибәдә һаглы олдуғуну вурғуламышдыр.\nАнҹаг бүтүн бунлара бахмајараг, АТӘТ-ин Минск групунун һәмсәдрләри олан өлкәләрин АБШ, Русија вә Франсанын Бакыдакы сәфирләринин Шушаја ҝетмәкдән имтина етмәсинә ҝөз јуманлар, сәсләрини уҹалтмајан јәһуди, пантүркчү, вәһһаби вә саир шејтани секталар бу ҝүнләрдә Үмүмдүнја Мүсәлманларынын Али Лидери, Имам Хаменеи ҹәнабларынын Бакыдакы нүмајәндәси Һөҹҹәтүл Ислам вәл Мүслимин Сејјид Әли Әкбәр Оҹагнеҹатын вә Иран Ислам Республикасынын сәфиринин Шушаја сәфәрини вә Гәдим Шуша Мәсҹидиндә ибадәт етмәкләрини гынаг објектинә чевирәрәк буну Азәрбајҹан дөвләтинә вә халгына гаршы бөјүк бир мәнфи аддым кими ҝөстәрирләр.


Q=0	C=0	SS=0	LS=0	PS=0	DC=0	LC=0	SD=0	BS=0	G0=5	G1=3	G2=3	DLID=az_RU	BODY=«Мән өзүм гојунларымы ахтарыб тапаҹағам» (Һизгијал 34:11).\nҺеч Јеһованын халгы илә олдуғун о ҝөзәл вахтлары — руһландырыҹы јығынҹаг ҝөрүшләрини, бөјүк топлантылары, хидмәтдә башына ҝәлән һансыса мараглы һадисәни вә ја диндашынла етдијин хош сөһбәти хатырлајырсан? Сән Јеһованы унутмамысан. Һеч О да сәни унутмајыб. О, сәнин сәдагәтлә етдијин хидмәти севә-севә хатырлајыр вә сәнә ҝери дөнмәјә көмәк етмәк истәјир.\n«Күлли-Ихтијар Јеһова белә дејир: “Будур, Мән Өзүм гојунларымы ахтарыб тапаҹағам, онлара бахаҹағам. Пәрән-пәрән дүшмүш гојунларыны тапыб јемләјән чобан кими, гојунларымы бәсләјәҹәјәм... Сәпәләндикләри јерләрдән онлары ҝери ҝәтирәҹәјәм”» (Һизгијал 34:11, 12).


Q=12	C=0	SS=0	LS=6	PS=6	DC=0	LC=0	SD=0	BS=1	G0=30	G1=20	G2=13	DLID=az_RU	BODY=Һизгијал 3 | Онлајн Мүгәддәс Китаб | Јени дүнја тәрҹүмәси\nҺизгијал тумары јемәлидир (1—15)\nҺизгијал ҝөзәтчидир (16—27)\nЛагејдлијә ҝөрә мәсулијјәт (18—21)\n3 О, мәнә деди: «Еј бәни-адәм, гаршындакы тумары је, сонра ҝет Исраил әһлинә сөзүмү чатдыр».+ 2 Онда ағзымы ачдым. О, тумары мәнә верди ки, јејим. 3 Сонра әлавә етди: «Бәни-адәм, сәнә вердијим бу тумары је, мәдәни онунла долдур». Башладым тумары јемәјә. О, бал кими ширин дадырды.+ 4 О деди: «Бәни-адәм, Исраил әһлинин јанына ҝет, Мәним сөзләрими онлара билдир. 5 Сәни анлашылмаз, намәлум дилдә данышан халгын јанына ҝөндәрмирәм. Исраил әһлинин јанына ҝөндәрирәм. 6 Сәни дили анлашылмајан, намәлум олан, нә дедикләрини баша дүшмәдијин чохсајлы халгларын јанына ҝөндәрмирәм. Онларын јанына ҝөндәрсәјдим, сәнә гулаг асардылар.+ 7 Амма Исраил әһли сәнә гулаг асмајаҹаг, чүнки онлар Мәнә гулаг асмаг истәмирләр.+ Һамысы дикбаш вә инадкардыр.+ 8 Амма онлар нә гәдәр инадкардырса, Мән дә сәни бир о гәдәр гәтијјәтли етмишәм*.+ 9 Сәнин алныны алмаз кими сәрт етмишәм, чахмагдашындан да бәрк етмишәм.+ Онлардан горхма, сифәтләри сәни ваһимәјә салмасын,+ ахы онлар үсјанкар гөвмдүрләр». 10 Сонра О, мәнә деди: «Бәни-адәм, сәнә дедијим һәр сөзү динлә вә үрәјинә јаз. 11 Сүрҝүн олунмуш сојдашларынын јанына ҝет.+ Онлара белә де: “Күлли-Ихтијар Јеһова белә-белә дејир”. Сәнә гулаг ассалар да, асмасалар да де».+ 12 Сонра руһ мәни јухары галдырды+ вә мән архадан: «Гој Јеһованын ҹалалына Она мәхсус јердән шүкүр едилсин!» — дејән ҝурултулу сәс ешитдим. 13 Һәмчинин мәхлугларын бири-биринә чырпылан ганадларынын,+ онларын јанындакы чархларын сәси+ вә ҝүҹлү ҝурулту сәси ҝәлирди. 14 Руһ мәни чәкиб апарды. Мән ганыгара, аҹыглы һалда ҝедирдим. Үзәримдә Јеһованын әлинин ҝүҹүнү һисс едирдим. 15 Беләҹә, мән ҝәлиб Тәл-Әвивә, Кәбәр чајынын+ јанында сүрҝүндә јашајан сојдашларымын јанына чыхдым вә онларын јанында галдым. Дүз једди ҝүн өзүмә ҝәлә билмәдим.+ 16 Једди ҝүнүн тамамында мәнә Јеһованын сөзү назил олду: 17 «Еј бәни-адәм, сәни Исраил әһлинә ҝөзәтчи гојмушам.+ Мәндән ешитдијин сөзләри онлара чатдырыб, Мәним адымдан онлара хәбәрдарлыг етмәлисән.+ 18 Мән пис адама: “Өләҹәксән!” — дејәндә, сән она хәбәрдарлыг етмәсән, сусуб данышмасан, сағ галыб өлмәсин дејә, ону пис јолундан чәкиндирмәсән,+ һәмин пис адам ҝүнаһына ҝөрә өләҹәк,+ амма онун ганыны сәндән тәләб едәҹәјәм.+ 19 Лакин пис адамы хәбәрдар етсән, анҹаг о, өз пислијиндән, пис јолундан әл чәкмәсә, онда ҝүнаһына ҝөрә өләҹәк, сән исә өз ҹаныны хилас едәҹәксән.+ 20 Әҝәр салеһ адам салеһлијиндән дөнүб пис иш тутарса*, Мән онун габағына бүдрәдән даш гојаҹағам вә о өләҹәк.+ Хәбәрдар етмәдијин үчүн о, ҝүнаһына ҝөрә өләҹәк. Онун салеһ әмәлләри һесаба алынмајаҹаг, ганыны исә сәндән тәләб едәҹәјәм.+ 21 Лакин әҝәр салеһ адама ҝүнаһдан чәкинмәк үчүн хәбәрдарлыг етмисәнсә вә о, ҝүнаһындан әл чәкибсә, хәбәрдарлыг алдығына ҝөрә сағ галаҹаг,+ сән дә өз ҹаныны хилас етмиш олаҹагсан». 22 Орада Јеһованын әли үзәримә енди вә О, мәнә деди: «Дур, дүзәнлијә ҝет. Орада сәнинлә данышаҹағам». 23 Мән дуруб дүзәнлијә ҝетдим вә орада Јеһованын ҹалалыны ҝөрдүм.+ Онун ҹалалы Кәбәр чајынын кәнарында ҝөрдүјүм кими иди.+ Мән үзүстә јерә дөшәндим. 24 Руһ ичимә дахил олуб мәни ајаға галдырды.+ О, мәнә мүраҹиәт едиб деди: «Ҝет евинә, гапыны бағлајыб ичәридә отур. 25 Гој сәнә мәлум олсун, еј бәни-адәм, онлар сәни кәндирлә сарыјаҹаглар ки, араларына чыха билмәјәсән. 26 Мән елә едәҹәјәм ки, дилин тутулаҹаг, лал олаҹагсан, онлары төһмәт едә билмәјәҹәксән, чүнки онлар үсјанкар гөвмдүрләр. 27 Анҹаг Мән сәнинлә данышанда дилини ачаҹағам.+ Онда онлара дејәрсән: “Күлли-Ихтијар Јеһова белә-белә дејир”. Гулаг асан, ассын,+ асмајан, асмасын, онсуз да онлар үсјанкар гөвмдүрләр.+\n^ Һәрфән: мән сәнин үзүнү онларынкы гәдәр бәрк, алныны да онларынкы гәдәр сәрт етмишәм.\n^ Јахуд наһаг иш тутарса.


Q=44	C=0	SS=0	LS=44	PS=0	DC=0	LC=0	SD=0	BS=2	G0=2	G1=2	G2=2	DLID=az_RU	BODY=Aprel 2, 2017 - 1:29 AM Хәбәрин коду : 821375 Мәнбә : abna24.com Link:\nИраг Баш назири Һејдәр әл-Ибади, Көнүллү Халг Ҝүҹләринин (Һашд Шаби) арадан галдырылмасы истәјәнләрә гаршы мүбаризә едәҹәкләрини сөјләди.\nӘһлибејт (ә) Хәбәр Аҝентлијинин вердији мәлумата ҝөрә - Ираг Баш назири Һејдәр әл-Ибади, Көнүллү Халг Ҝүҹләринин (Һашд Шаби) арадан галдырылмасыны истәјәнләрә гаршы мүбаризә едәҹәкләрини сөјләди.\nИрагын Аин хәбәр аҝентлијинин билдирдијинә ҝөрә баш назир Һејдәр әл-Ибади, Ајәтуллаһ Мәһәммәд Багир әл-Һәкимин террор һүҹуму илә өлдүрүлмәсинин илдөнүмү мүнасибәтијлә етдији чыхышда Ирагын рәсми тәһлүкәсизлик ҝүҹләриндән бири олан Көнүллү Халг Ҝүчләри'нә там дәстәк вердијини ачыглады.\nИраг Баш назири Һејдәр әл-Ибади, тәшкил едилән мәрасимдә етдији чыхышда "Ираг тәһлүкәсизлик ҝүҹләринә вә Һашд Шаби'је узанан әлләри кәсәҹәјик" дејә билдириб. Ишид террористләринин сајынын азалдығыны ифадә едән Баш назир Һејдәр әл-Ибади, бу террорист групун ҹинајәтләрини унутдурмаға истигамәтли аддымлар атылдығыны сөјләди.\nҺејдәр Ибади, Ираг халгынын бирлијинин вә сәјинин террора гаршы газанылан зәфәрин гајнағы олдуғуну ифадә едәрәк Мосулун гәрбиндә мүһасирә алтына алынан ЫШИД-ә гаршы чох јахында зәфәр газанылаҹағыны сөјләди. Ибади "Ираг, бу ҝүнләрдә бу зәфәрләрлә јенидән доғулур; амма бәзиләри бу севинҹи боғмаға чалышыр. Кимләр ки Һашд Шаби-ни арадан галдырмаға чалышырса онларын әлләрини кәсәрик. Чүнки онлар Ирагы вә халгыны мүдафиә етмәк үчүн дини мерҹеијәтин фәтвасыјла көнүллү дөјүшәнләрдир "дејә билдириб. Баш назир Һејдәр Ибади ајрыҹа Һашд Шаби'нин сијаси бир васитә олараг истифадә едилмәсинә гаршы олдуғуну ифадә едәрәк "Һашд Шаби'нин гәһрәман дөјүшчүләрини сијаси мәгсәдләр үчүн истифадә етмәк дүзҝүн дејил. Һашд Шаби'нин адыны писләмәјә чалышанлара гаршы мүбаризә етмәлијик "дејә вурғулајыб.\nИШИД-дән Кимјәви Фаҹиә...\nMart 3, 2017 - 3:49 PM\nИраг Силаһлы Бирләшмәләри Мосулун гәрб мәһәлләләриндә бел дөјүшүрләр - Фото\nMart 2, 2017 - 10:59 PM\nИраг ордусу Мосулу бирләшдирән көрпүләрдән бирини дә азад етди\nFevral 27, 2017 - 9:33 PM\nАмериканын, Телафердә муһасирәдә олан ИШИД-чиләри Хиласетмә Сәјләри\nFevral 24, 2017 - 6:40 PM